qundao/data-zh-poetry huggingface dataset:
和东坡馈岁别岁诗
作者：韩菼
朝代：清

《木瓜》知苞苴，厚意聊以佐。滥觞自古人，后来乃以货。如闻暮夜间，取印如斗大。岂知幽栖者，岁晚只高卧。狼藉惟琴书，芳尘凝满座。借问腐儒餐，无乃出马磨。敢波及父老，简略诚吾过。清风傥可赠，于喁请君和。冉冉年复尽，跳丸不肯迟。出宿饮盏者，俯仰安可追。行行重行行，去者天一涯。君自此远矣，劳苦问归时。岁去寻当来，决无食言肥。行看春女思，复见秋士悲。花开即花落，衔杯不须辞。醉乡无日月，或忘吾久衰。日月不我与，守者添画蛇。人生虮虱耳，譬若裈中遮。鲁儒爱尺璧，椟毁可奈何。或者起挥戈，跳去寂无哗。聊为烈士吟，复击渔阳挝。黄鸡才晓唱，白驹又飞斜。君看彭与殇，修短俱蹉跎。不如秉烛游，达者及足夸。
和东坡馈岁别岁诗·其一
作者：韩菼
朝代：清

《木瓜》知苞苴，厚意聊以佐。滥觞自古人，后来乃以货。如闻暮夜间，取印如斗大。岂知幽栖者，岁晚只高卧。狼藉惟琴书，芳尘凝满座。借问腐儒餐，无乃出马磨。敢波及父老，简略诚吾过。清风傥可赠，于喁请君和。
和东坡馈岁别岁诗·其三
作者：韩菼
朝代：清

日月不我与，守者添画蛇。人生虮虱耳，譬若裈中遮。鲁儒爱尺璧，椟毁可奈何。或者起挥戈，跳去寂无哗。聊为烈士吟，复击渔阳挝。黄鸡才晓唱，白驹又飞斜。君看彭与殇，修短俱蹉跎。不如秉烛游，达者及足夸。
和东坡馈岁别岁诗·其二
作者：韩菼
朝代：清

冉冉年复尽，跳丸不肯迟。出宿饮盏者，俯仰安可追。行行重行行，去者天一涯。君自此远矣，劳苦问归时。岁去寻当来，决无食言肥。行看春女思，复见秋士悲。花开即花落，衔杯不须辞。醉乡无日月，或忘吾久衰。
寓直书怀
作者：韩菼
朝代：清

丁丁莲漏出花迟，紫禁清宵寄一枝。仙掌相如应减渴，玉桃方朔讶长饥。揽衣渐觉缁尘积，握椠多惭藜火窥。梦断疏钟长乐外，一声声与白云期。
才子亭联
作者：韩菼
朝代：清
体裁：联

在昔唐衢常痛哭；只今宋玉与招魂。
抵里门述怀
作者：韩菼
朝代：清

葵藿倾太阳，杂县避钟鼓。心迹若未并，宜适各有所。嗟余谬朝恩，惭如腹背羽。忧思日以痒，衰疾䜪而窳。陈力敢赖宠，自免幸报可。江湖皆日月，梦寐临君父。颛颛持小心，宁间出与处。归来蓬藋荒，故基馀环堵。点检旧巾箱，静便深稽古。舍傍有数畦，颇能学老圃。名山无卜筑，兴至撷芳杜。未暇谋儿孙，何处谒公府？弱植恐化茅，高鸟不啄腐。市朝我无营，焉敢累乡土？
挽田间先生诗二首
作者：韩菼
朝代：清

跳身党祸出乡关，辛苦书生戎马间。已分妻孥成死别，宁知丧乱复生还。孱王驺骆穷年恨，故土莺花镇日间。一亩荒凉干净地，千秋恐染泪痕斑。长楫诸公折角巾，头衔不屈旧词臣。三千上客曾倾坐，百尺高楼好置身。自下羊昙华层泪，每安杜甫草堂贫。灵床寂寞琴弦断，絮酒南州只一人。
挽田间先生诗二首·其一
作者：韩菼
朝代：清

跳身党祸出乡关，辛苦书生戎马间。已分妻孥成死别，宁知丧乱复生还。孱王驺骆穷年恨，故土莺花镇日间。一亩荒凉干净地，千秋恐染泪痕斑。
挽田间先生诗二首·其二
作者：韩菼
朝代：清

长楫诸公折角巾，头衔不屈旧词臣。三千上客曾倾坐，百尺高楼好置身。自下羊昙华层泪，每安杜甫草堂贫。灵床寂寞琴弦断，絮酒南州只一人。
暮春唐解元墓下作
作者：韩菼
朝代：清

中丞当代振词源，吊古凭将风雅论。自昔唐衢惟解哭，只今宋玉与招魂。人归黄土三生石，时过清明一酒樽。更辟桃花旧兰若，钟声敲月伴黄昏。
汶河桥
作者：韩菼
朝代：清

石梁互长虹，水流声活活。野色旷蒙山，荦确露山骨。及此爱清涟，复乃得奇石。瞰流势欲奔，连脉断若划。层层落芙蓉，片片碎云叶。倒卧九叠屏，喷激百道雪。嵌空劣容杯，平铺多得月。缅昔汶阳田，二三劳争割。我今坐盘桓，谁予复谁夺。
绵津先生探梅山中至荒园阙于陪从散人城市使节山林深窃愧叹辱诗及之辄次奉答·其一
作者：韩菼
朝代：清
体裁：五言律诗

小径不曾扫，西庄锁故园。药栏欹剩水，蛛网缀层轩。忽满春风坐，而无骑吹繁。野梅迎气味，相与澹忘言。
绵津先生探梅山中至荒园阙于陪从散人城市使节山林深窃愧叹辱诗及之辄次奉答·其二
作者：韩菼
朝代：清
体裁：五言律诗

林鸦低欲散，花外小车留。老树人孤立，斜阳山更幽。吟成雪苑句，报与瀼西头。应讶如逋客，移文幸许酬。
被命修一统志先师司寇公完书也感而有作三首
作者：韩菼
朝代：清

澹荡江湖玉局随，苦心作者调谁知？户庭直欲包山海，义例频烦托寓卮。穷尽异书多逸事，得来妙解折群疑。最怜乐善通怀处，尝许门人赞一辞。青螺一点故依然，草舍荒烟客可怜。万里张骞曾凿空，九州邹衍欲谈天。人从生死原轻散，笔到山川不易笺。惟有无情芳草绿，犹铺书带旧堂前。踏红重到碧山堂，叹息音容未渺茫。佳句壁间枯落墨，小松阶下惨成行。少孙敢附龙门末，后郑常依马帐旁。犹是旧游风月地，孤灯夜雨照凄凉。
被命修一统志先师司寇公完书也感而有作三首·其一
作者：韩菼
朝代：清

澹荡江湖玉局随，苦心作者调谁知？户庭直欲包山海，义例频烦托寓卮。穷尽异书多逸事，得来妙解折群疑。最怜乐善通怀处，尝许门人赞一辞。
被命修一统志先师司寇公完书也感而有作三首·其三
作者：韩菼
朝代：清

踏红重到碧山堂，叹息音容未渺茫。佳句壁间枯落墨，小松阶下惨成行。少孙敢附龙门末，后郑常依马帐旁。犹是旧游风月地，孤灯夜雨照凄凉。
被命修一统志先师司寇公完书也感而有作三首·其二
作者：韩菼
朝代：清

青螺一点故依然，草舍荒烟客可怜。万里张骞曾凿空，九州邹衍欲谈天。人从生死原轻散，笔到山川不易笺。惟有无情芳草绿，犹铺书带旧堂前。
赠江南巡抚汤潜庵先生八章
作者：韩菼
朝代：清

于皇启运，惟良应期。云出山川，灵雨乃施。于潜于跃，致身惟时。从容讲幄，道以言资。俾赞大政，谋谟孔嘉。帝瞻四方，念我民依。畴若绥怀，维汝予材。往奠南服，往抚朕师。时惟霜月，戒途惟吉。别殿宠行，大官赐食。何以衣之，温貂重袭。何以乘之，小环金厄。巽命以申，莫匪民极。顿首青蒲，臣职是力。臣学孔孟，羞管商术。毣毣之思，惠此南国。短车一乘，具少于车。敬谢供张，敢烦薪刍。我马既羸，我仆亦痡。莫或宁处，将此简书。吴侬迟公，自今有家。悄悄独营，揽辔踟蹰。螟蝥食禾，披根及心。飞鸮食葚，怀我好音。嗟尔司牧，下民是侵。素丝惟染，官阙谁箴？其则不远，公即砭针。无愧生平，敬影与衾。稽古扬州，田惟下下。矧我勾吴，文身而裸。有明战争，天降之祸。厥赋未贞，王道为颇。印给四方，日炙其輠。脂膏既竭，下民卒瘅。剜肉流血，敲骨及踝。千秋我公，哀此鳏寡。盍绘《流民》，盍谒灵琐？公诚动天，庶几报可。眷彼嘉谷，实生其莠。爰有止水，当门置韭。宿猾弗除，愿民谁牖？其众可容，其魁宜取。如木斯拔，如雏斯乳。仁者必勇，公维其有。烹鱼苦碎，治民苦烦。调急弦绝，汲多水浑。五方殊风，莫返黄轩。去其太甚，不在高论。钩距不设，鼠雀无喧。若其性天，起化之源。奕世歌思，厥有文襄。端毅宽静，忠介清刚。我公岳岳，为儒者宗。体立用行，攸兼其长。神动渊默，罔不在中。若尝膏之，岂惟我邦。伫公报政，倚公辩章。吴侬也私，以福万方。
赠江南巡抚汤潜庵先生八章
作者：韩菼
朝代：清
体裁：四言诗

于皇启运，惟良应期。云出山川，灵雨乃施。于潜于跃，致身惟时。从容讲幄，道以言资。俾赞大政，谋谟孔嘉。帝瞻四方，念我民依。畴若绥怀，维汝予材。往奠南服，往抚朕师。（一章）时惟霜月，戒途惟吉。别殿宠行，大官赐食。何以衣之，温貂重袭。何以乘之，小环金厄。巽命以申，莫匪民极。顿首青蒲，臣职是力。臣学孔孟，羞管商术。毣毣之思，惠此南国。（二章）短车一乘，具少于车。敬谢供张，敢烦薪刍。我马既羸，我仆亦痡。莫或宁处，将此简书。吴侬迟公，自今有家。悄悄独营，揽辔踟蹰。（三章）螟蝥食禾，披根及心。飞鸮食葚，怀我好音。嗟尔司牧，下民是侵。素丝惟染，官阙谁箴？其则不远，公即砭针。无愧生平，敬影与衾。（四章）稽古扬州，田惟下下。矧我勾吴，文身而裸。有明战争，天降之祸。厥赋未贞，王道为颇。印给四方，日炙其輠。脂膏既竭，下民卒瘅。剜肉流血，敲骨及踝。千秋我公，哀此鳏寡。盍绘《流民》，盍谒灵琐？公诚动天，庶几报可。（五章）眷彼嘉谷，实生其莠。爰有止水，当门置韭。宿猾弗除，愿民谁牖？其众可容，其魁宜取。如木斯拔，如雏斯乳。仁者必勇，公维其有。（六章）烹鱼苦碎，治民苦烦。调急弦绝，汲多水浑。五方殊风，莫返黄轩。去其太甚，不在高论。钩距不设，鼠雀无喧。若其性天，起化之源。（七章）奕世歌思，厥有文襄。端毅宽静，忠介清刚。我公岳岳，为儒者宗。体立用行，攸兼其长。神动渊默，罔不在中。若尝膏之，岂惟我邦。伫公报政，倚公辩章。吴侬也私，以福万方。（八章）
送姜友棠孝廉南还酬次来韵
作者：韩菼
朝代：清

三山风送谪来仙，入洛才名籍籍传。几束牛腰驱笔下，六朝麈尾话尊前。暂同石鼎分联句，休向江蓠苦问天。两剑双环真不易，春令孤影一潸然。
送砺岩洗马移家石公山次悔庵韵
作者：韩菼
朝代：清

乍脱朝衫赋《遂初》，青螺一点卜幽居。菜根咬得当何肉，虫篆窥来半禹书。吞却五湖无蒂芥，联将三益有樵渔。此时风月从吟弄，幸惠新诗并起予。
顾子元臣同侍御行并赠
作者：韩菼
朝代：清

君家才子称痴绝，今日输君才更神。百页蛮笺磨墨汁，三升浊酒岸？巾。江头螺女常酬客，洞口榴花不避人。肯信薄游无稛载，锦囊赢得贮清新。
顾子元臣同侍御行并赠
作者：韩菼
朝代：清
体裁：七言律诗

君家才子称痴绝，今日输君才更神。百页蛮笺磨墨汁，三升浊酒岸𥿑巾。江头螺女常酬客，洞口榴花不避人。肯信薄游无稛载，锦囊赢得贮清新。
四壁
作者：韩超
朝代：清

四壁萧然似长卿，半床狭被覆裴横。纵逢乐岁仍毛食，尚赖儒风解舌耕。巢幕可怜忘鸩毒，登车谁是志澄清。铅刀利器因时见，惭愧三年自不鸣。
庚戌北归湖南道中呈同舟邱培之先生
作者：韩超
朝代：清

白波渺无际，一舸任东西。风饱孤帆重，江宽远郭低。泽鸿余败堵，戎马听征鼙。起共刘生舞，声声午夜鸡。
病中
作者：韩超
朝代：清

九试匡衡一丙科，誓凭百战挽天河。君恩留得沙场骨，且买黄牛荷笠蓑。
同人小集晓岚宗伯归途成诗次韵
作者：韩鑅
朝代：清

词锋料拣必精英，隔岁惭余句始成。形迹都忘新旧雨，谈谐自见古今情。青樽恰借轻风送，白袷偏宜澹月明。欣际太平无一事，会联真率过余生。
君臣冢
作者：韩钦
朝代：清

荒朝遗迹剩残茔，片土垒然未许耕。死后孤魂臣恋主，生前大号弟承兄。兴亡转眼成优戏，逆顺平心听史评。一例宗盟余块肉，厓山犹咽怒涛声。
归青田
作者：韩锡胙
朝代：清

故乡夜夜梦魂飞，今听乡音果是归。顺水轻桡行尚缓，当门小树看成围。田园芜废惭元亮，亲旧都来访令威。指点趋庭读书处，不堪剪烛对麻衣。
陶祠
作者：韩锡胙
朝代：清

层叠山难画，渊明却赋归。兴因新秫酒，家有旧柴扉。祠瓦藤穿漏，碑书斧砺稀。滔滔江水阔，谁觉折腰非。
咏鹤
作者：韩韫玉
朝代：清

丹顶玄裳白羽轻，芝田旧日得仙名。生来云水原天性，望里蓬壶是去程。代远每过千岁寿，露寒常向九皋鸣。不随卫国乘轩队，稳卧松巅梦太清。
五人墓
作者：韩骐
朝代：清

英风飒飒绕回塘，旧冢累累侠骨香。一击自同椎博浪，百身何异痛三良。头颅敢为忠臣惜，贩负能增党籍光。变例春秋墓前碣，先人特笔凛严霜。
赵忠毅公铁如意歌
作者：韩骐
朝代：清

妖蟆障日天地闭，代州戍卒性姜桂。手中刚铁尺二长，得共朱云剑争利。额图星斗背弓弯，罗纹细蹙银花斑。铭词奇倔篆文古，仿佛铸鼎昭神奸。百馀年来亲手泽，古今义愤通呼吸。想当边城起舞时，魑魅潜形鬼神泣。千秋正气座右存，物因人重珍瑶琨。指挥欲落崔魏胆，把玩许招杨左魂。呜呼明社久已屋，一器森芒夺人目。风前还吊宋遗民，击将如意西台哭。
题赵承旨画兰
作者：韩骐
朝代：清

花花叶叶带春风，自出王孙挥洒工。犹有遗民作《心史》，也将馀墨写幽丛。
姚米山太守翀以卢观察望吴山八峰诗属和家君因率弟妹限韵分咏玉笋峰
作者：韩鸾仪
朝代：清

㟏岈卓立自然渐，不逐龙孙冒雨添。解箨无心完太璞，笑他玉版断新尖。
棋盘峰
作者：韩鸾仪
朝代：清

坦如方罫自然平，未许人将黑白争。惟有紫阳招野鹤，沧桑一局寄閒情。
黄土坎
作者：韩鼎元
朝代：清

乱山合沓不容车，路入穷乡亦可嗟。于菟窥人浑似犬，羝羊分乳便名茶。风声凄楚禽啼树，野色荒凉草戴花。落日亭亭何处宿，危岩寂寞几人家。
题僧量云未簛室联
作者：音德布
朝代：清
体裁：联

结屋古松下；洗钵清溪傍。
金缕曲·悼景姜姊
作者：韵芳
朝代：清

姊妹花催折。怪朝来、杜鹃枝上，声声啼血。回首斑衣同戏彩，频岁依依朝夕。忽唱到、阳关三叠。呜咽临歧无别语，但牵裾、预把归期说。从前事，定还忆。可怜两载嗟离别。最伤心，当年分袂，竟成永诀。碧落黄泉穷欲遍，万一梦魂相值。怕梦里、幽明又隔。尔我神情相肖甚，对菱花、痴把君容觅。连宵雨，伴侬泣。
北湖
作者：项傅梅
朝代：清

不成聚落两三家，近郭烟波石径斜。落日湖心风渐定，蜻蛉飞上水荭花。
林园遣兴
作者：项傅梅
朝代：清

选幽夙志在冈峦，日涉园林怀抱欢。种树辄思成实好，爱花不惜折枝看。雏莺学语当风怯，稚燕能飞冒雨难。最恨青春如少壮，一生容易岁将残。
水仙庵咏落叶
作者：项傅梅
朝代：清

霜气连天午夜风，仙庵落叶任西东。人悲绮树余残绿，雁啄林花剩碎红。一带夕阳鸦背外，半床清梦雨声中。如今莫说飘零事，顾我生涯如转蓬。
挽张之洞联
作者：项大任
朝代：清
体裁：联

经学失薪传，国粹谁存，四海文人应堕泪；庶事皆草创，老成遽谢，八年宪政孰仔肩。
吴山怀古·其一
作者：项奎
朝代：清
体裁：七言绝句

当日偏安游翠辇，残山剩水赵官家。重阳楼阁遗香瓮，试听黄冠述梦华。
吴山怀古·其二
作者：项奎
朝代：清
体裁：七言绝句

渡河谁洒中原泪，北望还登第一峰。瘦削乾坤博花石，冬青老树识提封。
李奇峰案头供蕙兰一枝较夏月所开特瘦余仿于便面意颇生动
作者：项奎
朝代：清
体裁：七言绝句

写山楼上胆瓶中，蕙草秋来瘦不同。砚北香生茶味足，偶然閒坐一帘风。
武林翁康怡进士于吴橙斋所见余黄叶村庄卷谓得古人之法诧为必传以宣德纸徵画藉销长夏并题而归之·其一
作者：项奎
朝代：清
体裁：古风

岩阿绝䆗窱，凿翠爱楼居。贪看云霞色，采芝随荷锄。神仙那可得，时复近清虚。
武林翁康怡进士于吴橙斋所见余黄叶村庄卷谓得古人之法诧为必传以宣德纸徵画藉销长夏并题而归之·其二
作者：项奎
朝代：清
体裁：古风

同时马文璧，独称黄一峰。烟墨曾无多，遂分蛭与龙。旦暮得悬解，妙悟定所宗。
画菊
作者：项奎
朝代：清
体裁：七言绝句

秋在柴桑旧草堂，不因风雨废重阳。先生自爱南山好，却借东篱作酒场。
简朱十
作者：项奎
朝代：清
体裁：五言绝句

昨日南楼宴，怀人到烛斜。风前吟未足，江水落江花。
过盛匏庵溪南新筑拈庵字
作者：项奎
朝代：清
体裁：七言律诗

彷佛蘋洲与菊潭，橹摇指点过溪南。偶因兴僻閒锄地，便许心空老结庵。索笑盏中游妙伎，放颠花里得真参。眼无俗物身无病，密迩天倪仔细探。
登太白楼
作者：项宗洛
朝代：清
体裁：五言律诗

先生此高卧，寂寂江山秋。山自谢家在，江空牛渚流。仙颜犹带酒，古月迥生楼。欲采渚蘋荐，松风吹暮愁。
挽曾国荃联
作者：项晋蕃
朝代：清
体裁：联

忠荩萃一门，仰柱石铭勋，即今淮海恩浓，犹感筹销疏积引；生成叨六载，愧涓埃乏报，何意江天星陨，空怀遗泽哭英灵。
南屏
作者：项景襄
朝代：清

荡艇入南山，晴湖净如拭。系缆枯树根，寒烟生微白。偃卧周山阿，脚步层岩隙。方丈出松巅，亭亭高百尺。入门逢老僧，尘缨顿若失。说法水月心，妙香浮广泽。落花满空林，披云坐磐石。置身在霄汉，庶以慰营魄。安得常如此，元言共朝夕。月出竟忘归，零露沾衣湿。
长安竹枝词
作者：项景襄
朝代：清
体裁：词

敝裘冉冉带风轻，絮逐官河柳压城。竖子提筐如百舌，春来惟有卖花声。
题画
作者：项景襄
朝代：清
体裁：七言绝句

閒来结得小茅亭，但识烟云月露形。历日不书藤叶纸，年年只记柳条青。
题画
作者：项景襄
朝代：清

闲来结得小茅亭，但识烟云月露形。历日不书藤叶纸，年年只记柳条青。
挽张謇妻联
作者：项某
朝代：清
体裁：联

匹规三十年，相吾师扭转乾坤，崇俭习劳，盛德不渝亘今古；纵横五百里，为女界别开天地，垂养修教，仁风岂独被通如。
别黄州
作者：项樟
朝代：清

丝丝杨柳带行旌，晓雾濛濛暗去程。一岁岂能留惠政，双凫从此别江城。恐羞胜地题诗少，剩有扁舟载鹤轻。最是疮痍春未起，相关不独别离情。
春日江行即事时赴大竹任
作者：项樟
朝代：清

短棹春江破晓烟，探奇此日似登仙。溪头云断千重岭，谷口兆留一线天。赵子图书行处有，米家烟雨望中传。从今揽胜三巴去，细酌松醪展杜编。
秋日山行
作者：项樟
朝代：清

古木苍藤觅径微，行行晓露未全晞。无端山棘攒眉刺，不断秋云扑面飞。旅雁一声惊远宦，浴鸥何处避征衣。莫嫌蜀道难如此，爱看西成秫稻肥。
客铜陵
作者：项玉笋
朝代：清
体裁：五言律诗

荒城如野寺，日午始逢人。渔父归携酒，山樵出负薪。民閒知赋少，治简觉风醇。乘兴来江上，莺花又一春。
酬龙眠方尔止
作者：项玉笋
朝代：清
体裁：古风

饥凤求竹实，寒蝉隐枯枝。秉德固有殊，萧条同此时。方子天下士，扁舟来何迟。扣门登我堂，促膝咏新诗。把手浮大白，结交两无疑。海风吹落木，凉月满南池。典裘常苦寒，斧冰难作糜。还问苕霅舟，予心转凄其。岁暮群动息，游子无归期。愿言过敝庐，且待阳春熙。
浣溪纱
作者：项琨
朝代：清

浅碧罗云晕缕霞。参差楼阁绿杨遮。月痕黄淡一钩斜。网户掠飞归乳燕，涨池新浴乱娇鸦。粉墙红压紫薇花。
满江红
作者：项琨
朝代：清

第一山前，问业案、何时销歇。摩莎处、藓碑青字，吊凭英烈。铁绠秋沉泥马渡，金牌夜梦黄龙月。底白头、有客在驴鞍，空凄切！东窗愤，还谁雪。南枝恨，终难灭。算千年、钟室堕瓯同缺。二帝无灵驼溅泪，六陵有树鹃啼血。叹皋亭、风雨岳家旗，悲天阙！
减字木兰花·西湖怀古
作者：项纫
朝代：清

宫车晓趱。全宋山河输一半。安稳杭州。回首中原唱莫愁。西湖花月。云里帝城双凤阙。多少官家。雨冷冬青咽暮笳。
捣练子·送春
作者：项纫
朝代：清

花带泪，柳含颦。风雨无情只送春。一片杜鹃啼不住，伤心多少倚栏人。
木兰花慢·咏蝶
作者：项纫
朝代：清

整翩翩粉翅，愁燕子莺儿。向细草阑干，游丝庭院，双宿双飞。腰肢瘦来一搦，爱红香影里镇相随。花底可怜踪迹，梦中何处天涯。深闺风景正芳菲。长自傍帘帏。早倚窗人见，绣上罗衣。依依似嫌春晚，更几番、萦绕绿杨枝。忍把泥金小扇，等闲追过墙西。
江南好·西湖
作者：项纫
朝代：清

西湖好，侵晓出春城。花片片飞三月雨，柳荫荫处一声莺。人在画中行。
水居怀古
作者：项继皋
朝代：清

昔日曾游旧水居，而今境象变邱墟。四围楼阁曾何在，一色蒹葭总自如。泛宅同怀仙蠡迹，遗篇已作祖龙书。年来耕畔寻诗友，容我从头问老渔。
雁来红
作者：项茧章
朝代：清

已著西风又著霜，耐寒犹作女儿妆。潇湘云水人何处，草草题红字一行。
题梧桐落叶便面
作者：项茧章
朝代：清

容易秋风感客心，萧萧木叶下疏林。从今一任泥涂辱，忘却炎天借绿阴。
题画竹
作者：项茧章
朝代：清

年时避暑忆江乡，为爱萧萧竹一墙。今日移栽纨扇上，无风无雨自生凉。
泊沙沟
作者：项起汉
朝代：清
体裁：古风

维舟宿野诸，怀古心悲伤。不见卧冰人，云水共苍茫。夜深万籁寂，众星何煌煌。白月凉我襟，清露湿我裳。鹄立而四顾，孤鸿正南翔。瞻依人所私，老大走四方。
庭中细草纷杂课童子琦賨等芟艾独存秋色十馀种
作者：项隆锡
朝代：清
体裁：古风

钜细各自生，于何生去取。晨兴觑厥根，蒙茸若灌莽。有党即有害，邪正偶然聚。闭塞雨露资，尺寸僭吾土。纵观天地间，阴阳非共府。松柏挺云霄，亦畏九枚侮。呼童听指挥，一仰当一俯。会留青翠佳，去者慎勿怒。我生严好恶，不以草无主。或恐乱苗莠，著言始邹鲁。异日买山成，奇石叠小圃。习习猗兰香，庶几君子伍。
昭华曲·其一
作者：项隆锡
朝代：清
体裁：七言绝句

簪笔垂囊倚碧纱，看来粉黛失繁华。移将一树连卷玉，满院春开解语花。
昭华曲·其三
作者：项隆锡
朝代：清
体裁：七言绝句

洞庭霜后橘林开，百颗从人走索回。金壳玉瓤亲自剖，甘酸尝过始传来。
昭华曲·其二
作者：项隆锡
朝代：清
体裁：七言绝句

结社兰林宴曲池，名流毕集每追随。故将险韵书花片，分送尊前索赋诗。
枯鱼过河泣
作者：项隆锡
朝代：清
体裁：古风

不见过河鱼，昨日失水今日枯。尔曹相视而叹息，北邙蝼蚁待尔食。
大龙湫歌
作者：项霁
朝代：清

雁宕山瀑擅奇色，江村来踏青芙蓉。连云嶂断剪刀露，突见湫水悬高墉。昔年有景不敢道，今日作赋乃难工。阿谁椽笔写造化，变态万状思牢笼。凝烟冉冉出天际，噫气鼓荡来狂风。拿空蜿蜒久未下，失势一落何冥濛。雷轰电掣总莫拟，喷云喝雾焉能写。灵湫有源雁不到，九天上与银河通。织女偿钱急剪锦，云绡脱轴垂晴空。流星四散霣昼雨，玉尘万斛扬冬春。夜光璧掷睨柱客，照乘珠泻鲛人宫。日光耀射见五彩，月氐琉璃千尺张。岩㰍水乐乍奏听，琤琮八音繁会开顽聋。非笙非竽异响阕，怒击鼍鼓铿鲸钟。乾端坤倪贵特识，勿以戏剧猜天翁。海岳元气浩不死，直成亭毒无神功。金精耿耿贯万古，属天光怪长如虹。筑亭坐观恨不足，况乃缚屐真偶逢。石梁双涧讵可并，香炉百丈知谁雄。我今五岳恣游尚未遂，先期汗漫急欲骑茅龙。
大龙湫歌
作者：项霁
朝代：清
体裁：古风

雁宕山瀑擅奇色，江村来踏青芙蓉。连云嶂断剪刀露，突见湫水悬高墉。昔年有景不敢道，今日作赋乃难工。阿谁椽笔写造化，变态万状思牢笼。凝烟冉冉出天际，噫气鼓荡来狂风。拿空蜿蜒久未下，失势一落何冥濛。雷轰电掣总莫拟，喷云喝雾焉能写。灵湫有源雁不到，九天上与银河通。织女偿钱急剪锦，云绡脱轴垂晴空。流星四散霣昼雨，玉尘万斛扬冬春。夜光璧掷睨柱客，照乘珠泻鲛人宫。日光耀射见五彩，月氐琉璃千尺张。岩栊水乐乍奏听，琤琮八音繁会开顽聋。非笙非竽异响阕，怒击鼍鼓铿鲸钟。乾端坤倪贵特识，勿以戏剧猜天翁。海岳元气浩不死，直成亭毒无神功。金精耿耿贯万古，属天光怪长如虹。筑亭坐观恨不足，况乃缚屐真偶逢。石梁双涧讵可并，香炉百丈知谁雄。我今五岳恣游尚未遂，先期汗漫急欲骑茅龙。
寻罗阳王祠
作者：项霁
朝代：清

云山回合水满陂，岸花绛绿凫翁嬉。周台汉苑目未睹，访古出郭寻荒祠。神称王表大怪异，太元往事堪嗟咨。罗阳印绶号辅国，守令迎谒无愆期。苍龙门外置邸第，闻言宛若徒褰帷。立后改年出神示，耄荒大帝非英姿。霍山竹节宁不期，五车命职皆传疑。先天不违万灵护，听神自侮人争嗤。雄心鼎峙老欲尽，况制六合加鞭笞。民神杂糅竟何益，变置储贰成阽危。吕壹排诋若鬼蜮，朱据见枉兼是仪。陆潘涕泣诚可思，蛊惑丧志女谒盛。强藩谗魋棼如丝，奉命祷祠怒江芊。良臣放死巫觋驰，降莘信随若一辙。将亡祅孽侔枭鸱，龙髯莫挽请福遁。揶揄山鬼真成痴，祖龙逝璧遮道持。黄熊祀列霸兆移，神不胜道古所诫。甘泉太乙无差池，国山再封神印发。洛阳青盖呈灵蓍，公锄司马动谣诵。飘飘荧惑疑同时，虎爪晋袭幸无语。信巫好鬼空传贻。辨亡著论归何辞，回风仿佛吹灵旗。
山行遇雨宿半山庵
作者：项霁
朝代：清

阴森夏木荣，山行足幽事。欣闻谡谡声，崩涛入松吹。崖含林渐迷，日没云欲坠。婀娜随天风，疏雨白万穗。入寺沿钟声，挥麈度云气。坐看刹幡动，心安了无累。翻嫌诗兴涛，龛镫照无寐。
灵隐西涧
作者：项霁
朝代：清

颐生寄托在烟霞，傍涧穿林兴不赊。十里玉云薶竹叶，四山金粉落松花。磨崖客剔龙泓藓，入寺僧烹鹤岭？。散发悠然成独往，毕逋斜日动归鸦。
灵隐西涧
作者：项霁
朝代：清
体裁：七言律诗

颐生寄托在烟霞，傍涧穿林兴不赊。十里玉云薶竹叶，四山金粉落松花。磨崖客剔龙泓藓，入寺僧烹鹤岭𣗪。散发悠然成独往，毕逋斜日动归鸦。
挽张之洞联
作者：项骧
朝代：清
体裁：联

庙谟襄立宪，功在生民，从兹国运更新，再造勋劳同创造；经说采兼祧，摇于吏议，所赖片言定策，召公事业亚周公。
一枝春
作者：项鸿祚
朝代：清

轻暝笼寒，卷帘迟、寂寞收灯风雨。芳游谩数，不是近来心绪。梅钿杏粉，渐看到、柳枝眉妩。空自把、花恼何郎，引得翠乡愁聚。茸窗旧时眠处，爱浓熏宝屑，闲歌金缕。龙香麝纸，记与细翻笙谱。梨云梦暖，甚容易、燕莺娇妒。谁更在、丝障银屏，醉听俊语。
一萼红
作者：项鸿祚
朝代：清

旅魂惊，正鼋鼍催浪，彭蠡暗潮生。隔浦疏林，沿江败苇，萧飒齐作秋声。压篷背、颓云似墨，洒一天、凉雨雁纵横。戍角初吹，村砧渐远，渔火还明。何事流连吴楚，叹销磨多少，风月凄清。倦枕支愁，寒衾贮梦，客路到处伤情。想今夜、孤舟漂泊，更有人、楼上数残更。应是玉钗敲断，难问归程。
三字令
作者：项鸿祚
朝代：清

寒食近，燕归迟，下罗帷。闲绣谱，罢弹棋。柳惺忪，花黯淡，月生时。临别语，寄来诗，自追思。银烛背，敛蛾眉。七弦心，双枕泪，有谁知。
三犯渡江云
作者：项鸿祚
朝代：清

断潮流月去，柁楼碎语，侵晓挂帆初。一行沙上雁，又被西风，吹影落江湖。红墙渐远，拂征衣自叹清臞。最凄凉疏萍剩梗，飘泊意何如？愁余！黄花旧径，修竹吾庐，是离魂来处。料此后诗边酒冷，梦里灯孤。停船莫近投书浦，况路长容易无书。归便早，今年总负鲈鱼。
三犯渡江云
作者：项鸿祚
朝代：清

雪销溪路净，梅深竹窈，篱落两三家。冷云随棹转，咫尺幽香，占断水西涯。野鸥导我，认过桥几树查牙。似翛然，身行画里，诗思入昏鸦。横斜，梵钟破暝，渔笛吹香，月又明林下。凭唤取，天寒翠袖，同倚霜华。提壶惯负经年约，最撩人，还有芦花。君知否，梦游空赋蒹葭。
上西楼
作者：项鸿祚
朝代：清

橹声约住回澜，夕阳残。人倚嫩凉船尾小红栏。歌一曲，横波绿，向谁看。香压鬓云斜插折枝兰。
东坡引
作者：项鸿祚
朝代：清

栏干愁倚遍，幽怀怎消遣。看花悄步闲庭院。海棠开一半，海棠开一半。绿窗自掩，珠帘还卷。罗帐揭，香衾展。绣奁未整熏炉暖。如何人不见，如何人不见。
东风第一枝二首
作者：项鸿祚
朝代：清

更不成晴，何曾是暝，飞丝摇漾残昼。麴尘低蘸亭燕，茶烟细笼院柳。酿花天气，早酿得、春醲如酒。莫妨他、油碧芳期，容易雨疏风骤。萦絮粉、模糊鸳甃，铺楝雪、迷离翠岫。痴云著意商量，湘波几重皴皱。禁寒作暖，想未管、绿莺啼瘦。怎知人、尽日恹恹，闷过海棠开后。斗草庭闲，簸钱院静，东风吹满香絮。满寒尚勒花期，天意似催春暮。杏梁归燕，几曾会、相思言语。便等闲，飞入卢家，不带离魂同去。空自想、俊游伴侣，又频恼、酒边心绪。鸾笺待写深情，肠断都无新句。初三下九，问旧约、更谁凭据？怕有人、蹙损双蛾，日日画楼听雨。
东风第一枝二首·其一
作者：项鸿祚
朝代：清
体裁：词

更不成晴，何曾是暝，飞丝摇漾残昼。曲尘低蘸亭燕，茶烟细笼院柳。酿花天气，早酿得、春醲如酒。莫妨他、油碧芳期，容易雨疏风骤。萦絮粉、模糊鸳甃，铺楝雪、迷离翠岫。痴云著意商量，湘波几重皴皱。禁寒作暖，想未管、绿莺啼瘦。怎知人、尽日恹恹，闷过海棠开后。
东风第一枝二首·其一
作者：项鸿祚
朝代：清

更不成晴，何曾是暝，飞丝摇漾残昼。麴尘低蘸亭燕，茶烟细笼院柳。酿花天气，早酿得、春醲如酒。莫妨他、油碧芳期，容易雨疏风骤。萦絮粉、模糊鸳甃，铺楝雪、迷离翠岫。痴云著意商量，湘波几重皴皱。禁寒作暖，想未管、绿莺啼瘦。怎知人、尽日恹恹，闷过海棠开后。
东风第一枝二首·其二
作者：项鸿祚
朝代：清

斗草庭闲，簸钱院静，东风吹满香絮。满寒尚勒花期，天意似催春暮。杏梁归燕，几曾会、相思言语。便等闲，飞入卢家，不带离魂同去。空自想、俊游伴侣，又频恼、酒边心绪。鸾笺待写深情，肠断都无新句。初三下九，问旧约、更谁凭据？怕有人、蹙损双蛾，日日画楼听雨。
临江仙四首
作者：项鸿祚
朝代：清

有限春宵无限梦，梦回依旧难留。泪珠长傍枕函流。书来三月尾，灯尽五更头。见说而今容易病，日高还掩妆楼。桃花脸薄不禁羞。瘦应如我瘦，愁莫向人愁。乱红窣地春无主，宿寒还恋屏帏。梦中何日是归期？玉台金屋，空逐彩云飞。烟月不知人事故，夜深来照花枝。蕙炉香烬漏声迟。阑珊灯火，残醉欲醒时。暝色一川谁管领，落霞点破空明。枳篱开处钓船横。晚凉荷叶，浦微雨豆花棚。载酒江湖无长物，药炉诗卷茶铛。此生定与白鸥盟。浮家秋水，阔归梦晓云轻。一架牵牛花褪了，日长亭院秋清。云罗低抹远山青。疏疏小雨，凉透木犀屏。薄睡起来添半臂，夕阳又照西棂。更无人会此时情。自钞宫谱，闲品玉靴笙。
临江仙四首·其一
作者：项鸿祚
朝代：清

有限春宵无限梦，梦回依旧难留。泪珠长傍枕函流。书来三月尾，灯尽五更头。见说而今容易病，日高还掩妆楼。桃花脸薄不禁羞。瘦应如我瘦，愁莫向人愁。
临江仙四首·其三
作者：项鸿祚
朝代：清

暝色一川谁管领，落霞点破空明。枳篱开处钓船横。晚凉荷叶，浦微雨豆花棚。载酒江湖无长物，药炉诗卷茶铛。此生定与白鸥盟。浮家秋水，阔归梦晓云轻。
临江仙四首·其二
作者：项鸿祚
朝代：清

乱红窣地春无主，宿寒还恋屏帏。梦中何日是归期？玉台金屋，空逐彩云飞。烟月不知人事故，夜深来照花枝。蕙炉香烬漏声迟。阑珊灯火，残醉欲醒时。
临江仙四首·其四
作者：项鸿祚
朝代：清

一架牵牛花褪了，日长亭院秋清。云罗低抹远山青。疏疏小雨，凉透木犀屏。薄睡起来添半臂，夕阳又照西棂。更无人会此时情。自钞宫谱，闲品玉靴笙。
八声甘州二首
作者：项鸿祚
朝代：清

更不须携酒看黄花，凄凉胜游稀。但苏翁圃外，藏鸦细柳，相对依依。回忆西湖旧梦，秋水浸渔矶。今日登临地，风景都非。自折茱萸簪帽，叹沈腰瘦减，泪满莱衣。况天涯兄弟，不似雁同飞。误江楼玉人凝伫，盼归舟、我尚未能归。休怅望，有栏干处，总是斜晖。界斜红飏出晚晴天，相看转凄然！甚匆匆只是，横催雁阵，低照鸥眠？树外山眉衬黛，远道草芊芊。一段苍茫意，都付樊川。汉阙秦宫何处？送几声画角，吹老华年。尽欢游长好，到此黯流连。倚江楼玉人凝望，带西风、帆影落窗前。愁无限，近黄昏也，新月笼烟。
八声甘州二首·其一
作者：项鸿祚
朝代：清

更不须携酒看黄花，凄凉胜游稀。但苏翁圃外，藏鸦细柳，相对依依。回忆西湖旧梦，秋水浸渔矶。今日登临地，风景都非。自折茱萸簪帽，叹沈腰瘦减，泪满莱衣。况天涯兄弟，不似雁同飞。误江楼玉人凝伫，盼归舟、我尚未能归。休怅望，有栏干处，总是斜晖。
八声甘州二首·其二
作者：项鸿祚
朝代：清

界斜红飏出晚晴天，相看转凄然！甚匆匆只是，横催雁阵，低照鸥眠？树外山眉衬黛，远道草芊芊。一段苍茫意，都付樊川。汉阙秦宫何处？送几声画角，吹老华年。尽欢游长好，到此黯流连。倚江楼玉人凝望，带西风、帆影落窗前。愁无限，近黄昏也，新月笼烟。
兰陵王
作者：项鸿祚
朝代：清

晚阴薄，人在酴醾院落。秋千罢、还倚琐窗，花雨和烟冷银索。近来情绪恶，遮莫青春过却。单衣减、沈水自薰，酒病经年怯孤酌。低低燕穿幕，任笺绿绡红，心事难托。柳丝系梦轻漂泊。叹衾凤羞展，镜鸾空掩，思量睡也怎睡着，恨依旧寂寞。妆阁闭鱼钥，怕唱到阳关，箫谱慵学。夜占蛛蟢朝灵鹊，只目断千里，锦帆天角。玲珑帘月，照见我，又瘦削。
减字木兰花三首
作者：项鸿祚
朝代：清

清明过了，小雨绿匀堤外草。倚棹湖边，絮影花香共一船。相思人面，曾向第三桥畔见。斜日归休，楼上春寒燕子愁。阑珊心绪，醉倚绿琴相伴住。一枕新愁，残夜花香月满楼。繁笙脆管，吹得锦屏春梦远。只有垂杨，不放秋千影过墙。云低天重，银海无声千顷冻。一抹炊烟，凝在疏林小市边。诗情跌宕，何必灞桥驴背上。乘兴来游，更著蓑衣唤钓舟。
减字木兰花三首 其二 春夜闻隔墙歌吹声
作者：项鸿祚
朝代：清
体裁：词

阑珊心绪，醉倚绿琴相伴住。一枕新愁，残夜花香月满楼。繁笙脆管，吹得锦屏春梦远。只有垂杨，不放秋千影过墙。
减字木兰花三首·其一
作者：项鸿祚
朝代：清

清明过了，小雨绿匀堤外草。倚棹湖边，絮影花香共一船。相思人面，曾向第三桥畔见。斜日归休，楼上春寒燕子愁。
减字木兰花三首·其三
作者：项鸿祚
朝代：清

云低天重，银海无声千顷冻。一抹炊烟，凝在疏林小市边。诗情跌宕，何必灞桥驴背上。乘兴来游，更著蓑衣唤钓舟。
南乡子
作者：项鸿祚
朝代：清

山鸟劝提壶，拍手群儿笑老夫。短发行歌谁是伴，萧疏，只有风前柳一株。醉倒不须扶，明日头衔署酒徒。细雨城南泥滑滑，归与，且唤僧谣画作图。
南歌子五首
作者：项鸿祚
朝代：清

卓女炉边酒，崔娘画里人。一晌楚台春，端详依旧是，瘦腰身。对面嫌光逼，回身见影单。花落小屏寒，寸心灰欲尽，泪阑干。花影层层碎，炉烟细细吹。谁识恨千丝，只愁遮不断，两相思。茜被何曾暖，铢衣为底熏。一缕博山云，晓风吹得散，是离魂。有分知侬瘦，何时共汝圆。妆罢黯留连，可怜空见惯，意难传。
南歌子五首·其一
作者：项鸿祚
朝代：清

卓女炉边酒，崔娘画里人。一晌楚台春，端详依旧是，瘦腰身。
南歌子五首·其三
作者：项鸿祚
朝代：清

花影层层碎，炉烟细细吹。谁识恨千丝，只愁遮不断，两相思。
南歌子五首·其二
作者：项鸿祚
朝代：清

对面嫌光逼，回身见影单。花落小屏寒，寸心灰欲尽，泪阑干。
南歌子五首·其五
作者：项鸿祚
朝代：清

有分知侬瘦，何时共汝圆。妆罢黯留连，可怜空见惯，意难传。
南歌子五首·其四
作者：项鸿祚
朝代：清

茜被何曾暖，铢衣为底熏。一缕博山云，晓风吹得散，是离魂。
南浦二首·其二
作者：项鸿祚
朝代：清

一片縠纹柔，钓船开划出，银塘初晓。花雨飏微澜，东风静、镜里山眉浓扫。皴红皱碧，楼台倒影朱栏小。几日鸭头新涨暖，沁湿护堤芳草。最怜赋别江郎，正绿波南浦，销魂未了。双桨送桃根，眠鸥认、还是湔裙曾到。相思渺渺，武陵重去仙源悄。柳下轻萍才数点，昨夜絮飞多少。
卜算子
作者：项鸿祚
朝代：清

花落小楼寒，客散重门静。明月随人出画廊，曲曲栏干影。浅醉几曾忺，薄睡匆匆醒。也似相思也似愁，人比秋风冷。
后庭花
作者：项鸿祚
朝代：清

银云栉栉明，摇殿玉壶传箭。羊车梦逐箫声远，桂宫宵晏。舞鸾钿匣啼，妆泫翠衾罗扇。题红莫诉秋风怨，忍教人见。
国香慢
作者：项鸿祚
朝代：清

一剪春明，乍靘妆倦舞，独步瑶京。丰台旧家何处，买断倾城。露眼怯风还闭，向人似、中酒初醒。繁华总如梦，已是将离，谁管飘零。惜花心较懒，任酴醾谢后，扩老残莺。此身犹客，金屋难贮芳卿。欲托微波赠远，恨多情、却又无情。看看两憔悴，粉艳尘缁，相对愁生。
声声慢
作者：项鸿祚
朝代：清

卖饧小巷，挝鼓深闺，合成一片春声。暗逗芳心，长堤隐隐车声。二十四番风讯，满西湖、吹散歌声。倦游也，正画楼夜雨，滴碎檐声。又是纱窗晓霁，问惊回香梦，谁簸钱声。燕语莺啼，中间却带鹃声。更莫诉愁不住，怕落花、飞尽无声。花自落，减秋千、墙里笑声。
壶中天十首
作者：项鸿祚
朝代：清

荥阳屯候，拥犀渠十万，贩缯人也。今日黄城余旧垒，风雨卷旗飘瓦。垓下追兵，颖阴封爵，功亦韩彭亚。将军已矣，废祠谁奠杯斝。忆昔此地连营，临江百雉，战鼓寒潮打。回首断烟衰草外，空有荒池洗马。入粤弓刀，平吴岁月，且听渔樵话。女墙犹在，乱乌啼破秋夜。市门再见，似千年元鹤，暂来华表。一尉居然称吏隐，从古神仙官小。丹井泉深，石幢苔冷，绝壁衔残照。山中匣剑，夜寒犹自孤啸。叹息狐鼠从横，论奸抗疏，心岂无廊庙。玉马铜驼惊转眼，愁望五陵烟草。岭上吹笙，云闲飞鸟，携手成同调。最怜佳婿，羊裘六月垂钓。神州圣铁，铸东南底柱，地维穿破。井沸生澜通海气，中有老蛟愁卧。八索钩连，孤根撑拄，不许狂涛簸。霓旌羽节，至今灵庙犹妥。我欲试探重溟，螭文手拓，只赤风雷堕。斗剑星红蟠殿壁，十二洪炉剩火。挂屩遗枫，游帷旧观，历劫难摧挫。五丁惊诧，浮州万古长锁。千年杰阁，笑三王以后，都无文笔。幸有西山看不足，天外修眉漾碧。凫渚云迷，龙沙草没，俛俯成今昔。阅人多矣，帆樯倚槛如栉。可惜蛱蝶飘零，故宫罗绮，雨打栏干湿。莫望蓼洲东去路，愁入江楼夜笛。胜地凄凉，倦游飘泊，乡泪频沾臆。马当风驶，几时一送归客。衍波玉润，写银钩叶叶，点商分羽。修到神仙贫亦好，寄食幸逢邹举。画阁笼烟，湘帘映水，一砚瀛洲雨。乌丝墨纱，只今流落如许。当日镜槛书床，朝朝暮暮，便是瑶台侣。甲帐绣襦甘小谪，何况世间儿女。紫极人归，青林虎啸，遗迹城南路。夜凉应有，佩环月下来去。身将隐矣，谢故人无恙，灌园差乐。世事原非吾辈了，且向南州栖托。半亩斜阳，一锄野水，刖自成丘壑。柴门土锉，箸书应是僮约。谩教车骑重来，请从此逝，高举随黄鹄。老圃空依徐稚宅，谁荐秋风葵藿。万柳堤荒，百花洲冷，烟月长萧索。旧盟鸥鹭，偶然飞下寥廓。螺屏翠叠，几重山浅画，忆他眉妩。柳外斜阳花上月，都是西风吹去。帘轴双钩，镜奁单锁，钞剩闲情赋。瘦琴支枕，卧箫谁理尘谱。天际望杳鳞云，锦书不寄，凉雁鸣烟橹。我未离家心似客，愁在无人知处。病怯灯明，困销茶酽，灰冷芙蓉炷。黄昏又听，竹梢弹碎秋雨。峭寒随马，指疏林尽处，暝投孤驿。短榻尘栖风自扫，酒薄禁愁无力。窗纸蓬飘，炉灰荻冷，灯闪题诗壁。燕南赵北，可怜今夕何夕？凝想箫鼓春城，园香倚醉，多少闲踪迹。梦影迷离天未晓，铃语东风催客。印月虚廊，敧梅小院，到此都休忆。长安近否？夜阑应有人说。句章城郭，有便娟接舞，魂归徕只。梦醒桃根应错问，蝴蝶可怜花底。夜壑吟孤，绛都春老，馀恨空流水。日湖剩稿，于今谁为料理？知我已十年前，素弦弹折，更洒铜仙泪。忍倚新腔西子慢，愁落野鹃声里。如此江山，不容词客，寂寞人间世。貂裘背雪，倦游行且休矣。天乎难问，载云旗五色，逢迎山鬼。思折琼枝嗟远道，羞与蹇修为理。饮石泉兮，入修门些，上下悠悠只。悲哉秋气，伤心极目千里。众女谣诼蛾眉，无南无北，到处机蓬矢。丛桂连蜷招隐士，岁晚淹留何事。兰枻荪桡，螭骖虬驾，我欲歌离世。巫咸夕降，卜居惝恍谁是。
壶中天十首·其一
作者：项鸿祚
朝代：清

荥阳屯候，拥犀渠十万，贩缯人也。今日黄城余旧垒，风雨卷旗飘瓦。垓下追兵，颖阴封爵，功亦韩彭亚。将军已矣，废祠谁奠杯斝。忆昔此地连营，临江百雉，战鼓寒潮打。回首断烟衰草外，空有荒池洗马。入粤弓刀，平吴岁月，且听渔樵话。女墙犹在，乱乌啼破秋夜。
壶中天十首·其七
作者：项鸿祚
朝代：清

螺屏翠叠，几重山浅画，忆他眉妩。柳外斜阳花上月，都是西风吹去。帘轴双钩，镜奁单锁，钞剩闲情赋。瘦琴支枕，卧箫谁理尘谱。天际望杳鳞云，锦书不寄，凉雁鸣烟橹。我未离家心似客，愁在无人知处。病怯灯明，困销茶酽，灰冷芙蓉炷。黄昏又听，竹梢弹碎秋雨。
壶中天十首·其三
作者：项鸿祚
朝代：清

神州圣铁，铸东南底柱，地维穿破。井沸生澜通海气，中有老蛟愁卧。八索钩连，孤根撑拄，不许狂涛簸。霓旌羽节，至今灵庙犹妥。我欲试探重溟，螭文手拓，只赤风雷堕。斗剑星红蟠殿壁，十二洪炉剩火。挂屩遗枫，游帷旧观，历劫难摧挫。五丁惊诧，浮州万古长锁。
壶中天十首·其九
作者：项鸿祚
朝代：清

句章城郭，有便娟接舞，魂归徕只。梦醒桃根应错问，蝴蝶可怜花底。夜壑吟孤，绛都春老，馀恨空流水。日湖剩稿，于今谁为料理？知我已十年前，素弦弹折，更洒铜仙泪。忍倚新腔西子慢，愁落野鹃声里。如此江山，不容词客，寂寞人间世。貂裘背雪，倦游行且休矣。
壶中天十首·其二
作者：项鸿祚
朝代：清

市门再见，似千年元鹤，暂来华表。一尉居然称吏隐，从古神仙官小。丹井泉深，石幢苔冷，绝壁衔残照。山中匣剑，夜寒犹自孤啸。叹息狐鼠从横，论奸抗疏，心岂无廊庙。玉马铜驼惊转眼，愁望五陵烟草。岭上吹笙，云闲飞鸟，携手成同调。最怜佳婿，羊裘六月垂钓。
壶中天十首·其五
作者：项鸿祚
朝代：清

衍波玉润，写银钩叶叶，点商分羽。修到神仙贫亦好，寄食幸逢邹举。画阁笼烟，湘帘映水，一砚瀛洲雨。乌丝墨纱，只今流落如许。当日镜槛书床，朝朝暮暮，便是瑶台侣。甲帐绣襦甘小谪，何况世间儿女。紫极人归，青林虎啸，遗迹城南路。夜凉应有，佩环月下来去。
壶中天十首·其八
作者：项鸿祚
朝代：清

峭寒随马，指疏林尽处，暝投孤驿。短榻尘栖风自扫，酒薄禁愁无力。窗纸蓬飘，炉灰荻冷，灯闪题诗壁。燕南赵北，可怜今夕何夕？凝想箫鼓春城，园香倚醉，多少闲踪迹。梦影迷离天未晓，铃语东风催客。印月虚廊，敧梅小院，到此都休忆。长安近否？夜阑应有人说。
壶中天十首·其六
作者：项鸿祚
朝代：清

身将隐矣，谢故人无恙，灌园差乐。世事原非吾辈了，且向南州栖托。半亩斜阳，一锄野水，刖自成丘壑。柴门土锉，箸书应是僮约。谩教车骑重来，请从此逝，高举随黄鹄。老圃空依徐稚宅，谁荐秋风葵藿。万柳堤荒，百花洲冷，烟月长萧索。旧盟鸥鹭，偶然飞下寥廓。
壶中天十首·其十
作者：项鸿祚
朝代：清

天乎难问，载云旗五色，逢迎山鬼。思折琼枝嗟远道，羞与蹇修为理。饮石泉兮，入修门些，上下悠悠只。悲哉秋气，伤心极目千里。众女谣诼蛾眉，无南无北，到处机蓬矢。丛桂连蜷招隐士，岁晚淹留何事。兰枻荪桡，螭骖虬驾，我欲歌离世。巫咸夕降，卜居惝恍谁是。
壶中天十首·其四
作者：项鸿祚
朝代：清

千年杰阁，笑三王以后，都无文笔。幸有西山看不足，天外修眉漾碧。凫渚云迷，龙沙草没，俛俯成今昔。阅人多矣，帆樯倚槛如栉。可惜蛱蝶飘零，故宫罗绮，雨打栏干湿。莫望蓼洲东去路，愁入江楼夜笛。胜地凄凉，倦游飘泊，乡泪频沾臆。马当风驶，几时一送归客。
壶中天十首·其四
作者：项鸿祚
朝代：清
体裁：词

千年杰阁，笑三王以后，都无文笔。幸有西山看不足，天外修眉漾碧。凫渚云迷，龙沙草没，俛俯成今昔。阅人多矣，帆樯倚槛如栉。可惜蛱蝶飘零，故宫罗绮，雨打栏杆湿。莫望蓼洲东去路，愁入江楼夜笛。胜地凄凉，倦游飘泊，乡泪频沾臆。马当风驶，几时一送归客。
太常引二首
作者：项鸿祚
朝代：清

野桃开后柳飞绵，长自负春妍。费尽买花钱，禁多少、风天雨天。碧城十二，红桥廿四，往事总凄然。梦也不曾圆，只檐月、看人自眠。杏花开了燕飞忙，正是好春光。偏是好春光，者几日、风凄雨凉。杨枝飘泊，桃根娇小，独自个思量。刚待不思量，吹一片、箫声过墙。
太常引二首·其一
作者：项鸿祚
朝代：清

野桃开后柳飞绵，长自负春妍。费尽买花钱，禁多少、风天雨天。碧城十二，红桥廿四，往事总凄然。梦也不曾圆，只檐月、看人自眠。
太常引客中闻歌
作者：项鸿祚
朝代：清
体裁：词

杏花开了燕飞忙，正是好春光。偏是好春光，者几日、风凄雨凉。杨枝飘泊，桃根娇小，独自个思量。刚待不思量，吹一片、箫声过墙。
女冠子
作者：项鸿祚
朝代：清

戒香温鼎，禅味近来新领，未眠时。烛影穿帘细，经声出院迟。但求无障碍，同等有情痴。一段闲中意，月明知。
如梦令
作者：项鸿祚
朝代：清

几夜剪灯听雨，帘卷落红飞处。那更替花愁，春要舍将人去。无绪，无绪，一院残莺新絮。
应天长
作者：项鸿祚
朝代：清

枕屏生绿山眉展，薄睡起来微带倦。鹃声唤，莺声怨，花落絮飞春不管。宿妆临镜懒，闲了粉奁香碗。道是愁深病惯，如何心绪乱。
徵招四首
作者：项鸿祚
朝代：清

茂陵不为伤秋病，西风自吹人瘦。天阔雁书稀，只恨凝蛾袖。麝烟寒易烬，剩断梦、年年依旧。离绪无端，俊游都谢，那禁杯酒。雨骤。战长宵，梧桐树，叶叶乱捎鸳甃。任道不销魂，到销魂时候，黄花开过否？第一是、重阳前后。拼夜阑挑尽篝灯，与影儿厮守。江城几夜听箫鼓，看看又过除夕。拥被不成眠，更寒侵帘隙。蜡灯摇瘦碧，第一度、凄凉今日。红袖尊前，玉梅窗底，有人相忆。岑寂。送华年，青衫上，零乱粉香犹湿。镜卜总无凭，断天涯消息。可怜归未得，怕明岁、依然为客。拌捡点十万鸾笺，记倦游踪迹。冷鹃啼落西湖月，词人可怜俱老。玉笥总埋云，剩秋风残照。薄游欢意少，忍重展、乌丝遗稿。竹屋蘋洲，酒边花外，黯然怀抱。愁草。掩闲门，知音绝，谁听怨琴悽调。暗苇泣孤蛩，耿窗灯寒峭。角巾归去好，定还共、夜台歌啸。醉魂远剪纸难招，悔相逢不早。茶烟半榻书连屋，幽深别开池馆。柳下惯维船，记柴门曾款。陂塘秋未老，正风里、露华香满。几蹋槐花，几题桐叶，鬓丝偷换。金粉。忆南朝，移家后，定有新诗盈卷。高阁枕江流，卷涛声不断。梦游思往事，尽分付、传神翠管。写故园一片斜阳，怕暮鸦啼乱。
徵招四首·其一
作者：项鸿祚
朝代：清

茂陵不为伤秋病，西风自吹人瘦。天阔雁书稀，只恨凝蛾袖。麝烟寒易烬，剩断梦、年年依旧。离绪无端，俊游都谢，那禁杯酒。雨骤。战长宵，梧桐树，叶叶乱捎鸳甃。任道不销魂，到销魂时候，黄花开过否？第一是、重阳前后。拼夜阑挑尽篝灯，与影儿厮守。
徵招四首·其三
作者：项鸿祚
朝代：清

冷鹃啼落西湖月，词人可怜俱老。玉笥总埋云，剩秋风残照。薄游欢意少，忍重展、乌丝遗稿。竹屋蘋洲，酒边花外，黯然怀抱。愁草。掩闲门，知音绝，谁听怨琴悽调。暗苇泣孤蛩，耿窗灯寒峭。角巾归去好，定还共、夜台歌啸。醉魂远剪纸难招，悔相逢不早。
徵招四首·其二
作者：项鸿祚
朝代：清

江城几夜听箫鼓，看看又过除夕。拥被不成眠，更寒侵帘隙。蜡灯摇瘦碧，第一度、凄凉今日。红袖尊前，玉梅窗底，有人相忆。岑寂。送华年，青衫上，零乱粉香犹湿。镜卜总无凭，断天涯消息。可怜归未得，怕明岁、依然为客。拌捡点十万鸾笺，记倦游踪迹。
徵招四首·其四
作者：项鸿祚
朝代：清

茶烟半榻书连屋，幽深别开池馆。柳下惯维船，记柴门曾款。陂塘秋未老，正风里、露华香满。几蹋槐花，几题桐叶，鬓丝偷换。金粉。忆南朝，移家后，定有新诗盈卷。高阁枕江流，卷涛声不断。梦游思往事，尽分付、传神翠管。写故园一片斜阳，怕暮鸦啼乱。
忆旧游二首
作者：项鸿祚
朝代：清

记衫笼翠羽，袖拂乌丝，浅醉闲吟。步屧西村近，正毵毵细柳，摇飏春阴。画阁有人垂手，香袅绣帘深。只燕子还来，应从那日，看到如今。重寻旧游地，剩一树樱桃，落尽红心。罗袜花虫蠹，况歌纨舞绮，事事销沈。莫倚夕阳栏槛，愁黛蹙遥岑。待梦绕烟芜，娟娟月上寒又侵。是鸥波写梦，雁路寻诗，冷落江湖。问讯东桥竹，怅故人别后，一纸书无。旧家渺渺天末，烟月老菰蒲。甚懒赋长杨，慵吹短笛，侧帽骑驴。何须怨漂泊，纵不写莺花，也恋莼鲈。昨夜西风紧，忆芙蓉江上，相唤提壶。任教醒了还醉，心事水云孤。待说与归期，潇潇暮雨啼鹧鸪。
忆旧游二首·其一
作者：项鸿祚
朝代：清

记衫笼翠羽，袖拂乌丝，浅醉闲吟。步屧西村近，正毵毵细柳，摇飏春阴。画阁有人垂手，香袅绣帘深。只燕子还来，应从那日，看到如今。重寻旧游地，剩一树樱桃，落尽红心。罗袜花虫蠹，况歌纨舞绮，事事销沈。莫倚夕阳栏槛，愁黛蹙遥岑。待梦绕烟芜，娟娟月上寒又侵。
忆旧游二首·其二
作者：项鸿祚
朝代：清

是鸥波写梦，雁路寻诗，冷落江湖。问讯东桥竹，怅故人别后，一纸书无。旧家渺渺天末，烟月老菰蒲。甚懒赋长杨，慵吹短笛，侧帽骑驴。何须怨漂泊，纵不写莺花，也恋莼鲈。昨夜西风紧，忆芙蓉江上，相唤提壶。任教醒了还醉，心事水云孤。待说与归期，潇潇暮雨啼鹧鸪。
忆江南二首
作者：项鸿祚
朝代：清

衔泥燕，依旧小腰身。寻遍雕梁栖未稳，杏花零落一阶尘。难问去年人。红绣被，锦段是谁裁。象齿重炉寒不拥，夜深留待梦魂来。推枕落琼瑰。
忆江南二首·其一
作者：项鸿祚
朝代：清

衔泥燕，依旧小腰身。寻遍雕梁栖未稳，杏花零落一阶尘。难问去年人。
忆江南二首·其二
作者：项鸿祚
朝代：清

红绣被，锦段是谁裁。象齿重炉寒不拥，夜深留待梦魂来。推枕落琼瑰。
恋绣衾
作者：项鸿祚
朝代：清

漏残酒醒灯半昏，被池寒，檀篆自熏。想月转，墙西角，悄无人，愁过夜分。揉蓝帕子余香在，怕如今，添了泪痕。梦不到，梨花院，任东风，吹作碎云。
感怀
作者：项鸿祚
朝代：清

岂有高轩客过门，小庭花落自黄昏。黄金尽后余诗债，白祫间来剩酒痕。文字祇今工作祟，故人几辈待招魂。不知眉黛疗饥否，且著相如犊鼻裈。
扫花游
作者：项鸿祚
朝代：清

画檐翠湿，奈几阵余寒，嫩红如扫。采香径悄，问莺帘燕户，剩春多少。泪染情丝，尚忆华清睡好。黯怀抱，任亭角夜深，银烛休照。芳事虚负了，任锦障重围，绿云迷晓。瘦枝谩拗，便轻阴再乞，可怜花老。不是无诗，极目江南路杳。送愁到，掩纹窗，雨斜风峭。
扬州慢
作者：项鸿祚
朝代：清

脱叶辞萤，凉波送雁，系船野岸疏林。望重城静锁，听断续寒砧。且随分江湖落拓，二分明月，闲到如今。谩多情、红袖琵琶，弹破愁吟。竹西旧馆，太荒寒休去登临。纵画舫垂灯，朱栏唤酒，都是伤心。我亦风流秦七，青楼远，有梦难寻。剩隋堤杨柳，吴霜染得秋深。
摊破浣溪沙二首
作者：项鸿祚
朝代：清

为有云屏无限娇，碧纱如梦看吹箫。银烛剪残花气暖，忆春宵。半醉半醒何处去，背人独自上兰桡。今夜离魂随别恨，趁回潮。醉缬红绡约翠钿，碧萝笼月伴秋千。今夜新寒分一半，到郎边。蛮蜡同心摇翠幌，蜀筝纤手压朱弦。学啭春莺浑不似，似啼鹃。
摊破浣溪沙二首·其一
作者：项鸿祚
朝代：清

为有云屏无限娇，碧纱如梦看吹箫。银烛剪残花气暖，忆春宵。半醉半醒何处去，背人独自上兰桡。今夜离魂随别恨，趁回潮。
摊破浣溪沙二首·其二
作者：项鸿祚
朝代：清

醉缬红绡约翠钿，碧萝笼月伴秋千。今夜新寒分一半，到郎边。蛮蜡同心摇翠幌，蜀筝纤手压朱弦。学啭春莺浑不似，似啼鹃。
更漏子
作者：项鸿祚
朝代：清

藕肠纤，花骨软，一枕泪光红泫。愁信息，绣工夫，梦残啼鹧鸪。当时错，如今莫，情比秋萝更薄。霜里角，月中更，行人听不听。
木兰花慢
作者：项鸿祚
朝代：清

橹声摇澹月，正人在，洞庭船。望笠泽茫茫，长堤暗柳，曾住词仙。当年俊游记否，唤银箫、吹绿一江烟。剩我诗愁万顷，片帆直上壶天。流连玉界琼田清，露下水纹圆。怕酒醒波还，醉魂空恋，第四桥边。凄然五湖旧约，叹鲈乡、信美尚无缘。风外鱼灯几点，夜深凉照鸥眠。
柳枝
作者：项鸿祚
朝代：清

抱月飘烟一尺腰，掌中娇。晚出闲庭整翠翘，摘红蕉。珠露穿丝交影细，蜘蛛坠。寻思七夕是今朝，转无憀。
柳梢青题疏影词
作者：项鸿祚
朝代：清
体裁：词

楼倚晴霞，几生修到，红袖乌纱。东阁诗清，西湖梦冷，福慧输他。双心同证梅花，更不数，寻常画家。淡墨冰绡，黄昏月榭，一样横斜。
桂枝香
作者：项鸿祚
朝代：清

渔庄岸侧，正水落远汀，残雾收白。渐见香粳刈了，绣匡齐出。纬萧夜占爬沙路，苇花深，碎灯摇碧。楚霜初饱，还愁解甲，暗随潮汐。自玉局，清吟换得。喜斫雪双螯，同醉芳液。应是红姜细捣，绿橙亲擘。江湖岁晚无肠断，对西风何限相忆。竹根胜雨，时时空认，草泥行迹。
水龙吟·秋声
作者：项鸿祚
朝代：清
体裁：词

西风已是难听，如何又著芭蕉雨？泠泠暗起，澌澌渐紧，萧萧忽住。候馆疏砧，高城断鼓，和成凄楚。想亭皋木落，洞庭波远，浑不见，愁来处。
此际频惊倦旅，夜初长，归程梦阻。砌蛩自叹，边鸿自唳，剪灯谁语？莫更伤心，可怜秋到，无声更苦。满寒江剩有，黄芦万顷，卷离魂去。
水龙吟·秋声
作者：项鸿祚
朝代：清

西风已是难听，如何又著芭蕉雨？泠泠暗起，澌澌渐紧，萧萧忽住。候馆疏（石甚），高城断鼓，和成凄楚。想亭皋木落，洞庭波远，浑不见，愁来处。此际频惊倦旅，夜初长，归程梦阻。砌蛩自叹，边鸿自唳，剪灯谁语？莫更伤心，可怜秋到，无声更苦。满寒江剩有，黄芦万顷，卷离魂去。
水龙吟·秋声
作者：项鸿祚
朝代：清

西风已是难听，如何又著芭蕉雨？
泠泠暗起，澌澌渐紧，萧萧忽住。
候馆疏，高城断鼓，和成凄楚。
想亭皋木落，洞庭波远，浑不见，愁来处。
此际频惊倦旅，夜初长，归程梦阻。
砌蛩自叹，边鸿自唳，剪灯谁语？
莫更伤心，可怜秋到，无声更苦。
满寒江剩有，黄芦万顷，卷离魂去。
水龙吟四首
作者：项鸿祚
朝代：清

瑶池昨夜新凉，一奁环佩秋声碎。多应卷尽，晴丝万缕，静香十里。鹭怅盟寒，鸳惊梦冷，画栏谁倚。剩吴娃小艇，采芳重到，料比似，人憔悴。可是凌波仙子，嫁西风，靓妆都洗。碧筒唤酒，红衣试舞，旧欢难记。怕点清霜，怕逢疏雨，怕随流水。算关心只有，跳珠零乱，作相思泪。西风已是难听，如何又著芭蕉雨？泠泠暗起，澌澌渐紧，萧萧忽住。候馆疏砧，高城断鼓，和成凄楚。想亭皋木落，洞庭波远，浑不见，愁来处。此际频惊倦旅，夜初长，归程梦阻。砌蛩自叹，过鸿自唳，剪灯谁语？莫更伤心，可怜秋到，无声更苦。满寒江剩有，黄芦万顷，卷离魂去。蕊倦群按霓裳，冰肌不染人间暑。宿酲初解，秾妆净洗，嫣然笑语。抱月生香，凌波弄影，晚凉微步。自移根玉井，芳心更淡，只合向，瑶台住。十里明珰翠羽，最难分，野塘鸥鹭。棹歌声里，云鬟荡桨，烟笼似雾。莫遣西风，片时吹作，碎琼飞舞。爱秋容艳绝，一枝开近，蓼花红处。几时飞上瑶京，月中环佩珊珊静。朦胧似醉，悠扬似梦，迷离似影。真个曾销，黯然欲别，凄凉谁省。寄相思只在，黄泉碧落，听一片，啼鹃冷。楚些歌残漏永，翠帘空，篆香温鼎。梨云罩夜，絮烟笼晓，梧阴弄暝。来不分明，去无凭据，旧情难证。待亭亭倩女，前村缓步，唤春风醒。
水龙吟四首 其二 秋声
作者：项鸿祚
朝代：清

西风已是难听，如何又著芭蕉雨？泠泠暗起，澌澌渐紧，萧萧忽住。候馆疏砧，高城断鼓，和成凄楚。想亭皋木落，洞庭波远，浑不见，愁来处。此际频惊倦旅，夜初长，归程梦阻。砌蛩自叹，过鸿自唳，剪灯谁语？莫更伤心，可怜秋到，无声更苦。满寒江剩有，黄芦万顷，卷离魂去。
水龙吟四首 其二 秋声
作者：项鸿祚
朝代：清
体裁：词

西风已是难听，如何又著芭蕉雨？泠泠暗起，澌澌渐紧，萧萧忽住。候馆疏砧，高城断鼓，和成悽楚。想亭皋木落，洞庭波远，浑不见，愁来处。此际频惊倦旅，夜初长，归程梦阻。砌蛩自叹，过鸿自唳，剪灯谁语？莫更伤心，可怜秋到，无声更苦。满寒江剩有，黄芦万顷，卷离魂去。
水龙吟四首·其一
作者：项鸿祚
朝代：清

瑶池昨夜新凉，一奁环佩秋声碎。多应卷尽，晴丝万缕，静香十里。鹭怅盟寒，鸳惊梦冷，画栏谁倚。剩吴娃小艇，采芳重到，料比似，人憔悴。可是凌波仙子，嫁西风，靓妆都洗。碧筒唤酒，红衣试舞，旧欢难记。怕点清霜，怕逢疏雨，怕随流水。算关心只有，跳珠零乱，作相思泪。
水龙吟四首·其三
作者：项鸿祚
朝代：清

蕊倦群按霓裳，冰肌不染人间暑。宿酲初解，秾妆净洗，嫣然笑语。抱月生香，凌波弄影，晚凉微步。自移根玉井，芳心更淡，只合向，瑶台住。十里明珰翠羽，最难分，野塘鸥鹭。棹歌声里，云鬟荡桨，烟笼似雾。莫遣西风，片时吹作，碎琼飞舞。爱秋容艳绝，一枝开近，蓼花红处。
水龙吟四首·其四
作者：项鸿祚
朝代：清

几时飞上瑶京，月中环佩珊珊静。朦胧似醉，悠扬似梦，迷离似影。真个曾销，黯然欲别，凄凉谁省。寄相思只在，黄泉碧落，听一片，啼鹃冷。楚些歌残漏永，翠帘空，篆香温鼎。梨云罩夜，絮烟笼晓，梧阴弄暝。来不分明，去无凭据，旧情难证。待亭亭倩女，前村缓步，唤春风醒。
江城子
作者：项鸿祚
朝代：清

金阊门外柳千条，驻兰桡，度凉宵。可惜凉宵，都付与无聊。试唤吴娘歌一曲，风又起，雨潇潇。双鬟低映烛光摇，似花娇，最魂销。今夜魂销，明日隔枫桥。城上乌啼催酒醒，人去也，自吹箫。
沁园春
作者：项鸿祚
朝代：清

卷起湘帘，是谁留住，巫山片云。爱流苏百结，遥连步障，琉璃四角，低压文裀。梅影笼宵，杨花扑昼，里许元来别有春。闲思想，自同心撒后，不怕黄昏。输他见惯横陈，笑比似、红墙隔几层。记销金寒重，枕怜双粲，软绡凉透，床怯初分。珠络明县，香筒暗减，围得柔乡到晓温。无眠夜，听珊瑚钩响，第一销魂。
浣溪沙十八首
作者：项鸿祚
朝代：清

惯把横陈恼谢娘，儿家生小住潇湘。虚名赚杀楚襄王。不为心灵因低瘦，只愁缘尽转嫌凉。思君欲断更无肠。欲寄华笺与小蘋，空留莺语到黄昏。几时飞向苎萝村。绣被寒添浑似水，篆炉香烬不成云。每思前事一销魂。曾向西池采玉游，可人天气近中秋。半年前事到心头。今夜梦魂何处去，一重帘幕一重愁。重重遮断旧妆楼。浅帻凉尊事已非，西风催换薜萝衣。小山堂下旧人稀。秋水满塘随鹭宿，斜阳一树待鸦归。再来惟有梦依依。袅袅风前玉一枝，销魂人爱比肩时。素清花压鬓云垂。午枕生凉便楚簟，夜灯敲雨试滇棋。些儿闲事又眠迟。镜槛书床共绿阴，蕙炉烟袅昼愔愔。萧闲不受一尘侵。玉雪青瓯挑茗眼，乌丝小字习琴心。更携纨扇索新吟。青粉墙低柳倚门，疏帘斜入燕寻人。最难消遣是深春。闲凭绣闲思梦笑，怕翻箫谱见啼痕。樱桃花下又黄昏。水近雷塘缓缓流，绿杨风软不知秋。教人无赖是扬州。画舫载来歌舞梦，玉箫吹破古今愁。旧时明月照迷楼。风蹴飞花上绣茵，柳丝无力绊残春。今年时节去年人。蝉锦暗销双枕泪，雁弦愁锁一筝尘。不思前事亦伤神。九陌轻尘散钿车，五更残梦怯悲笳。西风吹我落天涯。象筦乌丝题影事，酒旗歌板送年华。夕阳红到马缨花。帘轴花阴晚日趖，纤纤蹙损远山螺。个人归计太腾挪。莫待柳绵吹作雪，可怜桃叶去随波。无情无绪奈春何。藕叶风多四面吹，素馨香重两鬟垂。簟纹如水漾罘罳。道是日长偏易晚，不曾午睡又难支。可能消受夜凉时。新月娟娟孕绮霞，征鸿贴贴下平沙。已凉天气好思家。怅望银河空渡鹊，厌听金井乱啼鸦。梦魂寻不到天涯。又是同云酿雪天，猧儿嫌冷唤愁眠。为郎憔悴有谁怜。檀板倦翻金缕曲，绣衾虚费水沈烟。不应忘了过新年。荇带牵风作晚凉，柳丝拖水湿斜阳。平林漠漠远烟黄。双桨送人何处去，最无情上棹船郎。儿家不合近横塘。半臂银蝉韵字纱，两鬟钿翠粉云斜。红丝穿泪沁琵琶。几日绿窗闲睡稳，不知开到玉簪花。病来帘外是天涯。愁砑云蓝赋恼公，如今骨出似飞龙。四年惆怅杏花红。天上人间春寂寂，东鹣相鲽去匆匆。相思无益悔相逢。虚说卢家白玉堂，可怜三十六鸳鸯。谁将消息报王昌。晓梦怕逢欢处醒，春宵偏是别来长。怨郎无益转思郎。
浣溪沙十八首·其一
作者：项鸿祚
朝代：清

惯把横陈恼谢娘，儿家生小住潇湘。虚名赚杀楚襄王。不为心灵因低瘦，只愁缘尽转嫌凉。思君欲断更无肠。
浣溪沙十八首·其七
作者：项鸿祚
朝代：清

青粉墙低柳倚门，疏帘斜入燕寻人。最难消遣是深春。闲凭绣闲思梦笑，怕翻箫谱见啼痕。樱桃花下又黄昏。
浣溪沙十八首·其三
作者：项鸿祚
朝代：清

曾向西池采玉游，可人天气近中秋。半年前事到心头。今夜梦魂何处去，一重帘幕一重愁。重重遮断旧妆楼。
浣溪沙十八首·其九
作者：项鸿祚
朝代：清

风蹴飞花上绣茵，柳丝无力绊残春。今年时节去年人。蝉锦暗销双枕泪，雁弦愁锁一筝尘。不思前事亦伤神。
浣溪沙十八首·其二
作者：项鸿祚
朝代：清

欲寄华笺与小蘋，空留莺语到黄昏。几时飞向苎萝村。绣被寒添浑似水，篆炉香烬不成云。每思前事一销魂。
浣溪沙十八首·其五
作者：项鸿祚
朝代：清

袅袅风前玉一枝，销魂人爱比肩时。素清花压鬓云垂。午枕生凉便楚簟，夜灯敲雨试滇棋。些儿闲事又眠迟。
浣溪沙十八首·其八
作者：项鸿祚
朝代：清

水近雷塘缓缓流，绿杨风软不知秋。教人无赖是扬州。画舫载来歌舞梦，玉箫吹破古今愁。旧时明月照迷楼。
浣溪沙十八首·其六
作者：项鸿祚
朝代：清

镜槛书床共绿阴，蕙炉烟袅昼愔愔。萧闲不受一尘侵。玉雪青瓯挑茗眼，乌丝小字习琴心。更携纨扇索新吟。
浣溪沙十八首·其十
作者：项鸿祚
朝代：清

九陌轻尘散钿车，五更残梦怯悲笳。西风吹我落天涯。象筦乌丝题影事，酒旗歌板送年华。夕阳红到马缨花。
浣溪沙十八首·其十一
作者：项鸿祚
朝代：清

帘轴花阴晚日趖，纤纤蹙损远山螺。个人归计太腾挪。莫待柳绵吹作雪，可怜桃叶去随波。无情无绪奈春何。
浣溪沙十八首·其十七
作者：项鸿祚
朝代：清

愁砑云蓝赋恼公，如今骨出似飞龙。四年惆怅杏花红。天上人间春寂寂，东鹣相鲽去匆匆。相思无益悔相逢。
浣溪沙十八首·其十三
作者：项鸿祚
朝代：清

新月娟娟孕绮霞，征鸿贴贴下平沙。已凉天气好思家。怅望银河空渡鹊，厌听金井乱啼鸦。梦魂寻不到天涯。
浣溪沙十八首·其十二
作者：项鸿祚
朝代：清

藕叶风多四面吹，素馨香重两鬟垂。簟纹如水漾罘罳。道是日长偏易晚，不曾午睡又难支。可能消受夜凉时。
浣溪沙十八首·其十五
作者：项鸿祚
朝代：清

荇带牵风作晚凉，柳丝拖水湿斜阳。平林漠漠远烟黄。双桨送人何处去，最无情上棹船郎。儿家不合近横塘。
浣溪沙十八首·其十八
作者：项鸿祚
朝代：清

虚说卢家白玉堂，可怜三十六鸳鸯。谁将消息报王昌。晓梦怕逢欢处醒，春宵偏是别来长。怨郎无益转思郎。
浣溪沙十八首·其十六
作者：项鸿祚
朝代：清

半臂银蝉韵字纱，两鬟钿翠粉云斜。红丝穿泪沁琵琶。几日绿窗闲睡稳，不知开到玉簪花。病来帘外是天涯。
浣溪沙十八首·其十四
作者：项鸿祚
朝代：清

又是同云酿雪天，猧儿嫌冷唤愁眠。为郎憔悴有谁怜。檀板倦翻金缕曲，绣衾虚费水沈烟。不应忘了过新年。
浣溪沙十八首·其四
作者：项鸿祚
朝代：清

浅帻凉尊事已非，西风催换薜萝衣。小山堂下旧人稀。秋水满塘随鹭宿，斜阳一树待鸦归。再来惟有梦依依。
清平乐七首 其一 池上纳凉
作者：项鸿祚
朝代：清
体裁：词

水天清话，院静人销夏。蜡炬风摇帘不下，竹影半墙如画。醉来扶上桃笙，熟罗扇子凉轻。一霎荷塘过雨，明朝便是秋声。
清平乐七首·其七
作者：项鸿祚
朝代：清

倚栏凝伫，点点飞红雨。欲减罗衣寒未去，寂寞朝朝暮暮。桃源落日西斜，画桥平接金沙。春水无风无浪，行人一棹天涯。
清平乐七首·其三
作者：项鸿祚
朝代：清

客中心绪，只怕流年去。才见河桥飞柳絮，又是榴花端午。醉眠休恨啼鸦，伴人明月窗纱。归梦不如不作，醒来依旧天涯。
清平乐七首·其二
作者：项鸿祚
朝代：清

画楼吹角，酒醒灯花落。梅未开残风又恶，今日元宵过却。更更更鼓凄凉，翠绡弹泪千行。并作一江春水，几时流到钱塘。
清平乐七首·其五
作者：项鸿祚
朝代：清

雁红蝉碧，凉雨生秋夕。画里云山天咫尺，都是倦游踪迹。少年银烛歌楼，如今襆被孤舟。皱得一痕烟墨，不知多少离愁。
清平乐七首·其六
作者：项鸿祚
朝代：清

无端懊恼，窗外莺啼晓。懒去蹋青迟斗草，门掩东风春老。绣绒睡上花枝，红笺写遍新词。相是恹恹酒病，被人唤作相思。
清平乐七首·其四
作者：项鸿祚
朝代：清

蓦然如醉，叠枕和衣睡。却忆去年今日事，画烛替人垂泪。月明依旧房栊，麌帷寒减香筒。剩得一枝梧叶，能禁几日秋风。
清平乐七首·池上纳凉
作者：项鸿祚
朝代：清

水天清话，院静人销夏。蜡炬风摇帘不下，竹影半墙如画。醉来扶上桃笙，熟罗扇子凉轻。一霎荷塘过雨，明朝便是秋声。画楼吹角，酒醒灯花落。梅未开残风又恶，今日元宵过却。更更更鼓凄凉，翠绡弹泪千行。并作一江春水，几时流到钱塘。客中心绪，只怕流年去。才见河桥飞柳絮，又是榴花端午。醉眠休恨啼鸦，伴人明月窗纱。归梦不如不作，醒来依旧天涯。蓦然如醉，叠枕和衣睡。却忆去年今日事，画烛替人垂泪。月明依旧房栊，麌帷寒减香筒。剩得一枝梧叶，能禁几日秋风。雁红蝉碧，凉雨生秋夕。画里云山天咫尺，都是倦游踪迹。少年银烛歌楼，如今襆被孤舟。皱得一痕烟墨，不知多少离愁。无端懊恼，窗外莺啼晓。懒去蹋青迟斗草，门掩东风春老。绣绒睡上花枝，红笺写遍新词。相是恹恹酒病，被人唤作相思。倚栏凝伫，点点飞红雨。欲减罗衣寒未去，寂寞朝朝暮暮。桃源落日西斜，画桥平接金沙。春水无风无浪，行人一棹天涯。
湖上即事
作者：项鸿祚
朝代：清

孤屿平地接，重城一水环。湖明疑浸日，云薄不遮山。樨柳如人弱，啼莺笑客间。画船乘两桨，酩酊载春还。
湘月
作者：项鸿祚
朝代：清
体裁：词

绳河一雁，带微云淡月，吹堕秋影。风约疏钟，似唤我、同醉寺桥烟景。黄叶声多，红尘梦断，中有檀栾径。空明积水，诗愁浩荡千顷。
乘兴欲叩禅关，残萤几点，飐寒星不定。清夜湖山，肯付与、词客闲来消领？跨鹤天高，盟沤缘浅，心事塘蒲冷。朔风狂啸，满林宿鸟都醒。
湘月
作者：项鸿祚
朝代：清

绳河一雁，带微云澹月，吹堕秋影。风约疏钟，似唤我、同醉寺桥烟景。黄叶声多，红尘梦断，中有檀栾径。空明积水，诗愁浩荡千顷。乘兴欲叩禅关，残萤几点，风寒星不定。清夜湖山，肯付与、词客闲来消领？跨鹤天高，盟鸥缘浅，心事塘蒲冷。朔风狂啸，满林宿鸟都醒。
满庭芳
作者：项鸿祚
朝代：清

巷角疏花，城湾剩水，坏墙深锁愁烟。兽镮自掩，饥雀啄苔钱。风扫回廊败叶，斜阳外、乔木依然。虚堂冷，栏干翠湿，诗壁篆蜗涎。平泉，行乐地，红罗买笑，碧玉供筵。算镜槛芙蓉，犹似人妍。休问楼中燕子，有黄金，难铸飞仙。还知否，秋坟夜月，空到绿窗前。
满江红三首
作者：项鸿祚
朝代：清

铁瓮城开，何处是，紫髯天下。流不尽，英雄遗恨，寒涛激射。双桨吴船轻似燕，千寻浊浪高千马。看危矶，径转妙高台，山如画。骤雨歇，长虹挂，风渐紧，云成赭。唤江妃，起舞鱼龙悲吒。瓜步洲边新月上，茱萸湾口孤帆卸。听寺楼，钟鼓落篷窗，无眠夜。如此江山，尽容我，舵楼吹笛。有谁更，击冰夷鼓，鼓湘灵瑟。樯橹灰飞风郑箨，英雄事去沙沈戟。问月明，何处是扬州，寒潮拍。桑海换，蛟宫泣，城市远，鼍更涩。荡鳞波，万顷送迎残客。香雾云鬟归梦冷，金支翠羽诸天寂。望故国，只在去鸿边，无消息。独有嫦娥，不笑我，青衫依旧。正相伴，寺门乞茗，野桥沽酒。小隐竟成丁令鹤，学仙羞逐淮王狗。趁夜凉，来叩远公房，惊而走。莲座倨，峦狮吼，松径僻，骄骢骤。只维摩，病瘠见人摇首。身贱自遭奴隶薄，心闲好与溪山友。怪秋坟，鬼听忽揶揄，颜之厚。
满江红三首·其一
作者：项鸿祚
朝代：清

铁瓮城开，何处是，紫髯天下。流不尽，英雄遗恨，寒涛激射。双桨吴船轻似燕，千寻浊浪高千马。看危矶，径转妙高台，山如画。骤雨歇，长虹挂，风渐紧，云成赭。唤江妃，起舞鱼龙悲吒。瓜步洲边新月上，茱萸湾口孤帆卸。听寺楼，钟鼓落篷窗，无眠夜。
满江红三首·其三
作者：项鸿祚
朝代：清

独有嫦娥，不笑我，青衫依旧。正相伴，寺门乞茗，野桥沽酒。小隐竟成丁令鹤，学仙羞逐淮王狗。趁夜凉，来叩远公房，惊而走。莲座倨，峦狮吼，松径僻，骄骢骤。只维摩，病瘠见人摇首。身贱自遭奴隶薄，心闲好与溪山友。怪秋坟，鬼听忽揶揄，颜之厚。
满江红三首·其二
作者：项鸿祚
朝代：清

如此江山，尽容我，舵楼吹笛。有谁更，击冰夷鼓，鼓湘灵瑟。樯橹灰飞风郑箨，英雄事去沙沈戟。问月明，何处是扬州，寒潮拍。桑海换，蛟宫泣，城市远，鼍更涩。荡鳞波，万顷送迎残客。香雾云鬟归梦冷，金支翠羽诸天寂。望故国，只在去鸿边，无消息。
玉楼春
作者：项鸿祚
朝代：清

燕子来时天已暝，海棠开后寒犹劲。片云笼月月笼花，花下珠帘帘外影。银烛点残芳酒冷，荼蘼枕上余香靘。玉儿春睡太瞢腾，一夜东风吹不醒。
玉蝴蝶
作者：项鸿祚
朝代：清

错认滕王剩稿，禁寒翅软，腻粉轻匀。几笔疏枝，冷蕊细写春痕。翠尊空、吹残钿筦，金屋远、化尽罗裙。拚重门，游螽未觉，倦舞黄昏。前身，玉腰小队，偷将絮雪，绾住梨云。莫便惊飞，草堂犹有寄诗人。香澹薄、可怜是梦，影迷离、何处招魂。且温存，绿阴青子，难剪愁根。
瑞鹤仙
作者：项鸿祚
朝代：清

漏琼侵钿琯，正依依、梦别小坊幽院。熏衣练香软，掩金蝉组帐，密灯慵剪。翠尊自暖，未相思、柔肠寸断。恨雁翎不寄，云笺十二，碧城天远。葱茜螺心睡髻，凤眼横钗，赋情难遣。乌丝泪满，诗写在，旧团扇。算啼鹃枝上，烘愁澹月，曾识秋娘半面。看今宵，两处凭栏，是谁病惯。
生查子二首
作者：项鸿祚
朝代：清

堂前绿玉卮，门外青丝鞚。妾泪几时晴，郎去何曾送。小雨续轻寒，浅醉联残梦。睡损髻心螺，敲折钗头凤。懒起整妆迟，闷绕栏干遍。经雨小桃枝，零落春风面。钿蝉筝，金雀扇，绣榻凝尘满。只得一丝情，难系郎心转。
生查子二首·其一
作者：项鸿祚
朝代：清

堂前绿玉卮，门外青丝鞚。妾泪几时晴，郎去何曾送。小雨续轻寒，浅醉联残梦。睡损髻心螺，敲折钗头凤。
生查子二首·其二
作者：项鸿祚
朝代：清

懒起整妆迟，闷绕栏干遍。经雨小桃枝，零落春风面。钿蝉筝，金雀扇，绣榻凝尘满。只得一丝情，难系郎心转。
秋夜寄远
作者：项鸿祚
朝代：清

花远静冥冥，秋声已满庭。风连万户竹，月澹一池星。夜永镫先尽，窗寒酒易醒。南飞有征雁，寥落不堪听。
绮罗香二首
作者：项鸿祚
朝代：清

帘影移香，池痕浸渌，重到藏春朱户。小立墙阴，犹认旧题诗句。记西园、扑蝶归来，又南浦、片帆初去。料如今、尘满窗纱，佳期回首碧云暮。华年浑似流水，还怕啼鹃催老，乱莺无主。一样东风，吹送两边愁绪。正画栏、红药飘残，是前度、玉人凭处。剩空庭、烟草凄迷，黄昏吹暗雨。借病瞒愁，判闲作梦，单枕又惊春半。小揭珠帘，隐隐似闻微叹。罗帕重、洒泪成鹃，锦笺长、寄书寻雁。莫因循、误了芳华，柔肠能得几回断。题红前事谩省，空任香销粉蠹，舞衫歌扇。除却榴裙，瘦尽楚腰谁见。防夜约、拜月推寒，厌晨妆、蹋青嫌远。最无情、最是飞花，晓风吹不转。
绮罗香二首·其一
作者：项鸿祚
朝代：清

帘影移香，池痕浸渌，重到藏春朱户。小立墙阴，犹认旧题诗句。记西园、扑蝶归来，又南浦、片帆初去。料如今、尘满窗纱，佳期回首碧云暮。华年浑似流水，还怕啼鹃催老，乱莺无主。一样东风，吹送两边愁绪。正画栏、红药飘残，是前度、玉人凭处。剩空庭、烟草凄迷，黄昏吹暗雨。
绮罗香二首·其二
作者：项鸿祚
朝代：清

借病瞒愁，判闲作梦，单枕又惊春半。小揭珠帘，隐隐似闻微叹。罗帕重、洒泪成鹃，锦笺长、寄书寻雁。莫因循、误了芳华，柔肠能得几回断。题红前事谩省，空任香销粉蠹，舞衫歌扇。除却榴裙，瘦尽楚腰谁见。防夜约、拜月推寒，厌晨妆、蹋青嫌远。最无情、最是飞花，晓风吹不转。
花犯
作者：项鸿祚
朝代：清

似江妃，楼东再见，冰绡揾红泪。靓妆偎依，占第一春风，独步罗绮。青禽知也未任拣，取枝南枝北，双栖明月里。芳心冷处转情多，修花谱，合唤同根连理。窗影澹，谁解画、两般姿媚。销魂是、露寒袖薄，怎携手、无言娇又醉。清梦觉，重匀脂粉，凭栏斜照水。
苏幕遮
作者：项鸿祚
朝代：清

簟摇花，炉引穗，月未团圆，人有团圆意。兰叶吹香秋旖旎，昨夜星辰，尚隔盈盈水。断肠天，携手地，騃女痴儿，何处干卿事。巧极可怜无巧计，依样葫芦，明日相思起。
莺啼序
作者：项鸿祚
朝代：清

晴窗峭寒骤减，掩荼蘼翠户。晓阴薄、步屧前廊，渐觉芳讯迟暮。绕栏见、将雏燕老，榆烟漠漠莺啼树。黯离怀，衫袂东风，乍沾飞絮。最忆西泠，画舫载酒，倚垂杨绿雾。钿波映、堤上宫眉，锦鳞曾寄情素。任人闲、愁深似海，尽销入、檀牙金缕。趁斜阳，轻棹归来，不惊鸥鹭。评花小榭，待月虚帘，总未经雁旅。何况有，粉围香陈，漏永灯烬，捣梦生云，碾春成雨。京绡半臂，吴绫双枕，如今都是销魂处。悔无端、短楫秋江渡。旗亭怅望，天涯草又青青，采壁泪满尘土。鹃催碧暗，蝶怨红稀，叹客衣换苎。但想像鸦头睡袜，鹊尾薰炉，冷落琼台，醉歌醒舞。思量觅寄，同心栀子，知君应更憔悴苦。莫凄凉、长傍秦筝柱。新词自摺筠笺，暝写晨吟，阿环嚏否？
菩萨蛮十五首
作者：项鸿祚
朝代：清

鲤鱼风起芙蓉老，金鹅屏展釭花笑。稍觉茜衣单，玉人心里寒。潇湘天一尺，蹙破眉峰碧。筝雁不能飞，悔将情诉伊。粉云低衬流苏薄，凤窠长簟金钗落。花影过秋千，画堂人昼眠。锦帆消息断，日日停刀剪。半袖绣鸳鸯，几时成一双。春寒不度垂杨树，风廉澹澹吹香絮。霏雨午天晴，隔花闻笑声。嫩篁微解箨，镜槛新阴薄。断续水沈烟，燕窥人画眠。檀槽细响龙香拨，玉纤拢袖双条脱。深院落花天，莺啼杨柳烟。骤如风雨歇，万里关山月。眉黛一痕愁，湘云入鬓流。草薰风暖天涯路，清明寒食青春度。何处骤骄骢，玉楼人梦中。一窗花弄影，半被余香冷。不是倦思眠，起来依旧闲。縠烟笼暝霏香絮，琼疏悄度黄鹂语。记得送君时，海棠红亚枝。麝尘金鉔软，烛影和衣卷。兰梦一春闲，枕屏无数山。茜丝沈水茱萸冷，轻绡浅约蝤蛴领。人瘦晚风天，亸鬟云两肩。眼波娇欲溜，揾湿飞鸾袖。愁理玉靴笙，一声无限情。柳丝遮断行云路，珊珊一阵横塘雨。雨后燕归梁，湿红娇晚妆。茜衾愁不拥，叠损金泥凤。才得梦来时，月中啼子规。玉骢嘶过垂杨陌，停鞭却系朱楼侧。和笑出门迎，嫩霞双脸明。粟钿金夹膝，带绾迦陵翼。灯烬琐窗寒，酒醒更漏残。绿阴铺地无人影，乌龙自在眠莎径。多事卷罗帏，满阶蝴蝶飞。回文挑锦字，斜界行行泪。难话此时心，恨深愁更深。夕阳山映宫黄额，杏花楼外春芜碧。花命薄如人，峭风吹作尘。日长榆影瘦，帘漾晴波绉。肠断掩金铺，近来肠也无。如今不合江南住，江南处处多烟雨。烟雨晚霏霏，冶游人未归。犀株防胆怯，玉箸揉蓝浥。愁似暗潮生，自生还自平。辘轳金井鸦啼晓，映帘红日梳头早。闻道尺书来，锦笺和泪开。如何归计误，南下潇湘去。望断草芊绵，雁飞秋满天。钿筝弦促银簧冻，雁钗麝带愁香重。此夕黯销魂，月中斜闭门。冷霜凝缥瓦，香蜡秦篝灺。梦见更相思，不如无梦时。夜来风似郎踪恶，晓来云似郎情薄。窗外柳飞绵，问郎心那边。誓盟人是假，只合将花打。见面说相思，知人知不知。
菩萨蛮十五首·其一
作者：项鸿祚
朝代：清

鲤鱼风起芙蓉老，金鹅屏展釭花笑。稍觉茜衣单，玉人心里寒。潇湘天一尺，蹙破眉峰碧。筝雁不能飞，悔将情诉伊。
菩萨蛮十五首·其七
作者：项鸿祚
朝代：清

茜丝沈水茱萸冷，轻绡浅约蝤蛴领。人瘦晚风天，亸鬟云两肩。眼波娇欲溜，揾湿飞鸾袖。愁理玉靴笙，一声无限情。
菩萨蛮十五首·其三
作者：项鸿祚
朝代：清

春寒不度垂杨树，风廉澹澹吹香絮。霏雨午天晴，隔花闻笑声。嫩篁微解箨，镜槛新阴薄。断续水沈烟，燕窥人画眠。
菩萨蛮十五首·其九
作者：项鸿祚
朝代：清

玉骢嘶过垂杨陌，停鞭却系朱楼侧。和笑出门迎，嫩霞双脸明。粟钿金夹膝，带绾迦陵翼。灯烬琐窗寒，酒醒更漏残。
菩萨蛮十五首·其二
作者：项鸿祚
朝代：清

粉云低衬流苏薄，凤窠长簟金钗落。花影过秋千，画堂人昼眠。锦帆消息断，日日停刀剪。半袖绣鸳鸯，几时成一双。
菩萨蛮十五首·其五
作者：项鸿祚
朝代：清

草薰风暖天涯路，清明寒食青春度。何处骤骄骢，玉楼人梦中。一窗花弄影，半被余香冷。不是倦思眠，起来依旧闲。
菩萨蛮十五首·其八
作者：项鸿祚
朝代：清

柳丝遮断行云路，珊珊一阵横塘雨。雨后燕归梁，湿红娇晚妆。茜衾愁不拥，叠损金泥凤。才得梦来时，月中啼子规。
菩萨蛮十五首·其六
作者：项鸿祚
朝代：清

縠烟笼暝霏香絮，琼疏悄度黄鹂语。记得送君时，海棠红亚枝。麝尘金鉔软，烛影和衣卷。兰梦一春闲，枕屏无数山。
菩萨蛮十五首·其十
作者：项鸿祚
朝代：清

绿阴铺地无人影，乌龙自在眠莎径。多事卷罗帏，满阶蝴蝶飞。回文挑锦字，斜界行行泪。难话此时心，恨深愁更深。
菩萨蛮十五首·其十一
作者：项鸿祚
朝代：清

夕阳山映宫黄额，杏花楼外春芜碧。花命薄如人，峭风吹作尘。日长榆影瘦，帘漾晴波绉。肠断掩金铺，近来肠也无。
菩萨蛮十五首·其十三
作者：项鸿祚
朝代：清

辘轳金井鸦啼晓，映帘红日梳头早。闻道尺书来，锦笺和泪开。如何归计误，南下潇湘去。望断草芊绵，雁飞秋满天。
菩萨蛮十五首·其十二
作者：项鸿祚
朝代：清

如今不合江南住，江南处处多烟雨。烟雨晚霏霏，冶游人未归。犀株防胆怯，玉箸揉蓝浥。愁似暗潮生，自生还自平。
菩萨蛮十五首·其十五
作者：项鸿祚
朝代：清

夜来风似郎踪恶，晓来云似郎情薄。窗外柳飞绵，问郎心那边。誓盟人是假，只合将花打。见面说相思，知人知不知。
菩萨蛮十五首·其十四
作者：项鸿祚
朝代：清

钿筝弦促银簧冻，雁钗麝带愁香重。此夕黯销魂，月中斜闭门。冷霜凝缥瓦，香蜡秦篝灺。梦见更相思，不如无梦时。
菩萨蛮十五首·其四
作者：项鸿祚
朝代：清

檀槽细响龙香拨，玉纤拢袖双条脱。深院落花天，莺啼杨柳烟。骤如风雨歇，万里关山月。眉黛一痕愁，湘云入鬓流。
虞美人二首
作者：项鸿祚
朝代：清

划船打桨催将去，愁听乌篷雨。越王台上梦迢迢，人在乱莺声里、过花朝。归来重见东风面，杨柳青如线。碧桃还有几分留，为我一春湖上、不曾游。碛云寒结胭脂紫，立马王嫱里。枣林一抹乱鸦啼，啼到打更时候、更凄凄。红酥手与黄滕酒，往事空销瘦。燕姬拢袖压琵琶，不许离人今夜、不思家。
虞美人二首·其一
作者：项鸿祚
朝代：清

划船打桨催将去，愁听乌篷雨。越王台上梦迢迢，人在乱莺声里、过花朝。归来重见东风面，杨柳青如线。碧桃还有几分留，为我一春湖上、不曾游。
虞美人二首·其二
作者：项鸿祚
朝代：清

碛云寒结胭脂紫，立马王嫱里。枣林一抹乱鸦啼，啼到打更时候、更凄凄。红酥手与黄滕酒，往事空销瘦。燕姬拢袖压琵琶，不许离人今夜、不思家。
蝴蝶儿
作者：项鸿祚
朝代：清

蝴蝶儿，小腰支，粉香零落翅双垂。晚风帘卷迟。命短春三月，花寒瘦一枝。可怜不到梦醒时，断肠君不知。
西子妆慢
作者：项鸿祚
朝代：清

支枕宿酲，系船冶思，细数花风余几。卷帘却待燕归来，问西湖、绿阴浓未。愁罗怨绮，总不剩、繁华梦里。最无情、是曲尘吹粉，萍波流腻。清游地，可惜匆匆，忍把韶光弃。鼓残箫倦送黄昏，剩凄凉、六桥烟水。闲门自闭，有谁识、看花心思。正销凝，一片啼鸦唤起。
西江月
作者：项鸿祚
朝代：清

翠被香添夜夜，琐窗人唤卿卿。如今不是旧风情，愁醉愁眠愁醒。倚幌疏灯明灭，过墙残笛凄清。梦随凉月绕阶行，踏碎一枝花影。
西溪子
作者：项鸿祚
朝代：清

听说归期春半，愁黛两蛾新展。隔帘栊，风弄暝。吹酒醒，瞥见一枝红影。海棠开，不曾来。
诉衷情二首
作者：项鸿祚
朝代：清

莺啭，帘卷，春睡短。宿酲销。愁日暮，虚度，可怜宵。银漏，隔花遥，迢迢。篆炉心字焦，卸兰翘。缃钩碧繶隐轻云，纤纤新月痕。苔径滑，步香尘，花影弄黄昏。空忆比肩人，见无因。藤丝偷罥砑罗裙，暗销魂。
诉衷情二首·其一
作者：项鸿祚
朝代：清

莺啭，帘卷，春睡短。宿酲销。愁日暮，虚度，可怜宵。银漏，隔花遥，迢迢。篆炉心字焦，卸兰翘。
诉衷情二首·其二
作者：项鸿祚
朝代：清

缃钩碧繶隐轻云，纤纤新月痕。苔径滑，步香尘，花影弄黄昏。空忆比肩人，见无因。藤丝偷罥砑罗裙，暗销魂。
谒金门二首
作者：项鸿祚
朝代：清

秋水漫，鸭阵怯波分散。乌桕红飞霜叶乱，夕阳山一半。云被晚钟敲断，两两归舟相唤。烟月满湖人不管，画桡齐占岸。留不得！留也不过今日。今日云帆天咫尺，明朝何处觅？江上潮平风急，吹断几声残笛？独倚小楼寒恻恻，欲眠灯又黑。
谒金门二首·其一
作者：项鸿祚
朝代：清

秋水漫，鸭阵怯波分散。乌桕红飞霜叶乱，夕阳山一半。云被晚钟敲断，两两归舟相唤。烟月满湖人不管，画桡齐占岸。
谒金门二首·其二
作者：项鸿祚
朝代：清

留不得！留也不过今日。今日云帆天咫尺，明朝何处觅？江上潮平风急，吹断几声残笛？独倚小楼寒恻恻，欲眠灯又黑。
贺新郎二首
作者：项鸿祚
朝代：清

梦断霓裳阕，是天风、忽然吹下，广寒宫阙。银浦流云三万顷，误了两番游历。问灵药、偷来何益？青女素娥齐掩泣，痛文箫、不上神仙籍。明镜碎，宝钗折。星房想更添愁绝，望人间、霜零刺骨，雨飞成血。纵有羲和知此意，一夜玻璃敲缺。已难抵、今生离别。回首玉京楼十二，剩年年、泪洒关山月。千古恨，几时雪。白发三千丈，正江乡、春风几日，莺花无恙。断送一生惟有酒，独拨闲头新酿。算未改、深雄跌荡。马槊不教儿辈学，悔当年、误作封侯想。髀里肉，抚还长。长安结客心犹壮，向灯前、吴钩细看，楚歌重唱。说尽平生肝胆事，只有故园难忘。肯容我、再来携杖。若使刘伶真醉死，怕灵岩、山水都惆怅。先写在，画图上。
贺新郎二首·其一
作者：项鸿祚
朝代：清

梦断霓裳阕，是天风、忽然吹下，广寒宫阙。银浦流云三万顷，误了两番游历。问灵药、偷来何益？青女素娥齐掩泣，痛文箫、不上神仙籍。明镜碎，宝钗折。星房想更添愁绝，望人间、霜零刺骨，雨飞成血。纵有羲和知此意，一夜玻璃敲缺。已难抵、今生离别。回首玉京楼十二，剩年年、泪洒关山月。千古恨，几时雪。
贺新郎二首·其二
作者：项鸿祚
朝代：清

白发三千丈，正江乡、春风几日，莺花无恙。断送一生惟有酒，独拨闲头新酿。算未改、深雄跌荡。马槊不教儿辈学，悔当年、误作封侯想。髀里肉，抚还长。长安结客心犹壮，向灯前、吴钩细看，楚歌重唱。说尽平生肝胆事，只有故园难忘。肯容我、再来携杖。若使刘伶真醉死，怕灵岩、山水都惆怅。先写在，画图上。
踏莎行二首
作者：项鸿祚
朝代：清

雀舌斑明，麝脐香软，并刀薄碾芙蓉片。扶留蜃炭共金盘，唾绒红晕燕支浅。味外酸咸，闲中茗荈，苦寒忍把春酣换。如今药里自关心，不加餐也无人管。蝉碧分胎，莺黄破蕾，双心钿合殷勤惠。锦书封了又重题，问谁尝惯相思味。酒后吟悭，茶边语细，口香沁梦行云腻。冬郎憔悴已经年，翠梢空结东风泪。
踏莎行二首·其一
作者：项鸿祚
朝代：清

雀舌斑明，麝脐香软，并刀薄碾芙蓉片。扶留蜃炭共金盘，唾绒红晕燕支浅。味外酸咸，闲中茗荈，苦寒忍把春酣换。如今药里自关心，不加餐也无人管。
踏莎行二首·其二
作者：项鸿祚
朝代：清

蝉碧分胎，莺黄破蕾，双心钿合殷勤惠。锦书封了又重题，问谁尝惯相思味。酒后吟悭，茶边语细，口香沁梦行云腻。冬郎憔悴已经年，翠梢空结东风泪。
酒泉子
作者：项鸿祚
朝代：清

独上层楼，燕伴黄昏莺伴晓。锦氍毹，金了鸟，钿箜篌。桃花月浅春寒重，睡香小鸭兰膏冻。有时思，有时梦，有时愁。
醉公子
作者：项鸿祚
朝代：清

燕踏帘钩语，郎跃红鸯去。待到月胧明，数残更点深。枕蝉银缕细，颓髻香云腻。一夜苦相思，怎禁离别时。
醉花间二首
作者：项鸿祚
朝代：清

愁君去，看君去，君去谁留住。明日一帆风，不见长干树。曲廊携手处，后会知能否。除了莫相思，哪有闲言语。书难寄，恨难寄，难寄盈盈泪。判作负情人，翠被笼香睡。旧欢应忘记，蓦地还提起。秋雨五更头，冷在心儿里。
醉花间二首·其一
作者：项鸿祚
朝代：清

愁君去，看君去，君去谁留住。明日一帆风，不见长干树。曲廊携手处，后会知能否。除了莫相思，哪有闲言语。
醉花间二首·其二
作者：项鸿祚
朝代：清

书难寄，恨难寄，难寄盈盈泪。判作负情人，翠被笼香睡。旧欢应忘记，蓦地还提起。秋雨五更头，冷在心儿里。
采桑子三首
作者：项鸿祚
朝代：清

霜红一树斜阳冷，堕叶惊蝉。衰草如烟，倦枕支秋梦不全。浮名只为填词误，诗酒流连。花月因缘，写入乌丝尽可怜。镂金蹙雾红衫薄，妆罢嫌迟。出茧双眉，不遣春愁露一丝。粉笺银沫云蓝滑，待写新词。半晌寻思，闲教丁香画雀儿。艳词空冠花间集，不上云台。却上阳台，一读南华事事乖。谢郎朋齿狂犹昔，红粉成灰。蜡炬成灰，剩得闲情赋锦溪。
采桑子三首·其一
作者：项鸿祚
朝代：清

霜红一树斜阳冷，堕叶惊蝉。衰草如烟，倦枕支秋梦不全。浮名只为填词误，诗酒流连。花月因缘，写入乌丝尽可怜。
采桑子三首·其三
作者：项鸿祚
朝代：清

艳词空冠花间集，不上云台。却上阳台，一读南华事事乖。谢郎朋齿狂犹昔，红粉成灰。蜡炬成灰，剩得闲情赋锦溪。
采桑子三首·其二
作者：项鸿祚
朝代：清

镂金蹙雾红衫薄，妆罢嫌迟。出茧双眉，不遣春愁露一丝。粉笺银沫云蓝滑，待写新词。半晌寻思，闲教丁香画雀儿。
长亭怨慢
作者：项鸿祚
朝代：清

更不信、江南天阔，散发行歌，敝裘寒裂。款竹门荒，翠尊金缕久销歇。此身如叶，尽零落、何须说。若遇旧盟鸥，莫诉与、年来踪迹。愁绝，对琴丝鬓影，仿佛梦游时节。玉梅绽否，怎檐角、半枝枯折。恨夕阳有限黄昏，便卷尽、一林残雪。纵盼到春风，容易绿阴啼鴂。
阮郎归·吴门寄家书
作者：项鸿祚
朝代：清

阖闾城下漏声残，别愁千万端。蜀笺书字报平安，烛花和泪弹。无一语，只加餐，病时须自宽。早梅庭院夜深寒，月中休倚栏。
阮郎归吴门寄家书
作者：项鸿祚
朝代：清

阖闾城下漏声残，别愁千万端。蜀笺书字报平安，烛花和泪弹。无一语，只加餐，病时须自宽。早梅庭院夜深寒，月中休倚阑。
霓裳中序第一
作者：项鸿祚
朝代：清

湘筠展翠叠，冷落金泥双睡蝶。曾伴冰肌素靥，是水榭嫩凉，桐阴微月。清歌易阕，怅麝纨、统锁吟箧。如今剩、枕奁镜屉，一样暗尘黦。悽绝。自开还摺，怕心染、啼鹃泪血。经年憔悴恨结，酒腻红绡，粉蠹香灭。玉京人怨别，听夜夜、桃笙梦咽。伤心认、飞琼小字，忍对谢娘说。
霜天晓角
作者：项鸿祚
朝代：清

征铎郎当，点轻衫露凉。卖酒人家未起，残月在，柳梢黄。行装，诗半囊，梦回思故乡。秋到屏风关外，吹一路，野花香。
风入松二首
作者：项鸿祚
朝代：清

垂杨丝雨小窗前，湿粉坠香绵。东君不是繁华主，怕匆匆、信了啼鹃。要趁楝花风起，送他桃叶舟还。每逢三月病恹恹，诗负衍波笺。连宵懒索金蕉饮，有篝灯、知我无眠。忽忆去年今夜，春寒第几楼边。生香吹散锦熏笼，门掩绿阴中。筹花斗草年年事，今年怎、事事疏慵。桃叶轻随逝水，柳枝瘦舞迥风。月明应笑画堂空，小阁睡娃僮。新愁隔断相思路，湘罗揾、难寄啼红。不恨寻春较晚，可怜俱是飞蓬。
风入松二首·其一
作者：项鸿祚
朝代：清

垂杨丝雨小窗前，湿粉坠香绵。东君不是繁华主，怕匆匆、信了啼鹃。要趁楝花风起，送他桃叶舟还。每逢三月病恹恹，诗负衍波笺。连宵懒索金蕉饮，有篝灯、知我无眠。忽忆去年今夜，春寒第几楼边。
风入松二首·其二
作者：项鸿祚
朝代：清

生香吹散锦熏笼，门掩绿阴中。筹花斗草年年事，今年怎、事事疏慵。桃叶轻随逝水，柳枝瘦舞迥风。月明应笑画堂空，小阁睡娃僮。新愁隔断相思路，湘罗揾、难寄啼红。不恨寻春较晚，可怜俱是飞蓬。
斗鸡坡
作者：顾万祺
朝代：清

红粉宫中小队齐，花痕凝碧草萋萋。一从孙武归山后，不教三军教斗鸡。
应天长
作者：顾之琼
朝代：清

绿阴风软黄鹂舌。往事重提千缕血。悄无言，眉几叠。博得瑶阶诉明月。醒难传，梦怎说。赚人真是离别。索性金鸡啼彻。任他长契阔。
意难忘·寄外
作者：顾之琼
朝代：清

柳絮飘扬。怪吹衣拂面，故作颠狂。春情无计住，午梦不禁长。纨扇洁、石屏凉。便沉醉何妨。一霎儿、峭风吹断，绣被翻香。觉来瘦怯罗裳。把同心带结，待寄檀郎。祝生生比翼，尽日日成双。春去速、蝶空忙。芳草映斜阳。又恐伊、封侯未稳，误了凝妆。
捣练子·春闺
作者：顾之琼
朝代：清

雷殷殷，雨潺潺。帘捲春风拂面寒。开遍梨花归梦杳，和衣睡起月阑珊。
江南春·忆远
作者：顾之琼
朝代：清

星炯炯，思依依。关山幽梦绕，风雨暗魂飞。江南春好浑闲却，何事游人滞不归。
浣溪沙·春游
作者：顾之琼
朝代：清

腰肢瘦损不胜罗。无那春来病染多。含情未语照晴波。金约腕垂纤笋丽，玉搔头亸醉颜酡。小桥归艇起渔歌。
浣溪沙·闺思
作者：顾之琼
朝代：清

一缕乌云散篆香。雨丝红泪破残妆。沉吟长自送斜阳。烟袅袅升迟宝鼎，雨濛濛过冻银床。不堪人去日添长。
浪淘沙 惜春 见《众香词》、《词综》、《词雅》、《昭代词选》
作者：顾之琼
朝代：清

风静绮窗闲。一任妆残。昼长何事倚栏干。好梦不来春便去，几度芳年。极目楚江寒。烟棹平澜。月欺津渡雨欺山。帘外柳花飞絮也，因甚阑珊。
玉连环·月夜论诗迟潘夫人不至
作者：顾之琼
朝代：清

露寒曲槛红衣润，笑扶蝉鬓。徘徊临水照红妆，人比嫦娥差近。倩得鳞鸿通问，对花消恨。把文何事不同论，论有尽、思无尽。
薄命女
作者：顾之琼
朝代：清

深夜悄。女使催眠还恨早，遣情浑不了。问君几许春愁，遥忆当年娇小。绣到鸳鸯思缭绕。钟声惊曙晓。
虞美人影
作者：顾之琼
朝代：清

葳蕤深锁年华老。欹枕梦回啼鸟。春漏迢迢待晓。镇日忧心悄。卷帘满目游丝袅。零落杏花飞绕。缚帚呼童频扫。砌长忘忧草。
乙酉春季哭南汇张啸山师
作者：顾书城
朝代：清

我朝崇学派，屈指推江浙。中间有华亭，顾陆开前哲。几社振云间，忠裕才而节。流风到王姚，前空后几绝。崛起有名儒，舒艺谈经室。渊源出仪徵，南丰更心折。岿然鲁灵光，好学忘耄耋。使君亲聘来，江乡奉圭臬。贱子得所宗，程门愿立雪。何图绝跻攀，教诲竟不屑。怅惘失因依，中心常蕴结。南望斗山高，亲炙一编切。噩耗忽传来，绛帷悲瑟撤。为位哭寝门，哀词当表碣。
岁暮琴川返棹，折得红绿梅。是日已立春矣，舟发赋此
作者：顾书城
朝代：清

久客俄惊换岁华，归时赢得睹梅花。风轻日暖清芬逗，我与春光共到家。门户萧然赖妇持，残年应更动相思。一言羞觉嘲堪解，归在春光计未迟。
岁暮琴川返棹，折得红绿梅。是日已立春矣，舟发赋此·其一
作者：顾书城
朝代：清

久客俄惊换岁华，归时赢得睹梅花。风轻日暖清芬逗，我与春光共到家。
岁暮琴川返棹，折得红绿梅。是日已立春矣，舟发赋此·其二
作者：顾书城
朝代：清

门户萧然赖妇持，残年应更动相思。一言羞觉嘲堪解，归在春光计未迟。
杂咏
作者：顾书城
朝代：清

日夕一登楼，依人怜王粲。芳草倏已衰，景物惊频换。遥遥望天末，美人隔河汉。达生怀步兵，高咏聊操缦。懿惟醴陵侯，曾为中郎赏。鼓琴得其人，岂肯同凡响。亦有黄门公，著书继洨长。文采更风流，逋翁餐其沆。昆山启绝学，山斗尤群仰。嗟予生苦晚，好古将安放。渺渺缅芳徽，抚躬徒怏怅。季子来延陵，犹在道南前。经术见论乐，无劳删与编。原本周太史，肇启传与笺。胡为两庑祀，俎豆祧礼延。陋邦少文学，传诗失先贤。耿耿念孤芳，绝学谁为传。浩浩澄江头，传有晋贤墓。晋贤好注书，尔雅诗训故。杏坛学诗旨，此焉导先路。邵郝疏义成，未免犹疏误。传经贵有宗，师法宜追溯。一瓣萌心香，望古空殷慕。少时励志节，曾不受人怜。气谊盟金石，富贵等云烟。一朝遭世变，独立成孤骞。皋庑仅佣赁，雪山惯早眠。世情恶衰朽，势利任倒颠。羞作时世妆，向人问嗤妍。
杂咏·其一
作者：顾书城
朝代：清

日夕一登楼，依人怜王粲。芳草倏已衰，景物惊频换。遥遥望天末，美人隔河汉。达生怀步兵，高咏聊操缦。
杂咏·其三
作者：顾书城
朝代：清

季子来延陵，犹在道南前。经术见论乐，无劳删与编。原本周太史，肇启传与笺。胡为两庑祀，俎豆祧礼延。陋邦少文学，传诗失先贤。耿耿念孤芳，绝学谁为传。
杂咏·其二
作者：顾书城
朝代：清

懿惟醴陵侯，曾为中郎赏。鼓琴得其人，岂肯同凡响。亦有黄门公，著书继洨长。文采更风流，逋翁餐其沆。昆山启绝学，山斗尤群仰。嗟予生苦晚，好古将安放。渺渺缅芳徽，抚躬徒怏怅。
杂咏·其五
作者：顾书城
朝代：清

少时励志节，曾不受人怜。气谊盟金石，富贵等云烟。一朝遭世变，独立成孤骞。皋庑仅佣赁，雪山惯早眠。世情恶衰朽，势利任倒颠。羞作时世妆，向人问嗤妍。
杂咏·其四
作者：顾书城
朝代：清

浩浩澄江头，传有晋贤墓。晋贤好注书，尔雅诗训故。杏坛学诗旨，此焉导先路。邵郝疏义成，未免犹疏误。传经贵有宗，师法宜追溯。一瓣萌心香，望古空殷慕。
泾皋十咏 其一 先陇松屏
作者：顾书绅
朝代：清

峥嵘气象旧幽宫，冈陇回环老树中。隔岸松屏更奇谷，晚寒苍翠夕阳红。
泾皋十咏 其七 魁星阁
作者：顾书绅
朝代：清

丹黄高阁谨门扃，上是文魁下照星。知否传家有衣钵，籯金不胜一遗经。
泾皋十咏 其三 小心斋
作者：顾书绅
朝代：清

执中授受式如金，申命人心与道心。择得名言更亲切，兢兢慄慄凛渊深。
泾皋十咏 其九 义庄碑
作者：顾书绅
朝代：清

旧碑苔蚀卧荒园，半委泥涂半仅存。尚义风流敢云泯，复庄千亩试重论。
泾皋十咏 其二 宗祠双桂
作者：顾书绅
朝代：清

百年遗泽宛如新，庭桂双株冠等伦。风送异香闻十里，石栏珍重奉清尘。
泾皋十咏 其五 寄藤
作者：顾书绅
朝代：清

弱蔓柔条野色新，托根老桧几秋春。花开烂漫垂如锦，招得村村拾翠人。
泾皋十咏 其八 渔步湾
作者：顾书绅
朝代：清

溪行曲曲似桃源，石堰横波水涨痕。问到前津渔步渡，从知好景杏花村。
泾皋十咏 其六 蟠槐
作者：顾书绅
朝代：清

古槐蟠踞似龙骄，屈曲离奇绿意饶。旅客何须问前路，浓阴斜荫义庄桥。
泾皋十咏 其十 澄江水
作者：顾书绅
朝代：清

路经百里入山隈，几度江潮到地来。知是巍科有佳兆，源头活水若为催。
泾皋十咏 其四 小辫斋
作者：顾书绅
朝代：清

学术纷纭似猬毛，是非真伪析秋毫。伟哉孟氏承三圣，小辫詹詹敢惮劳。
泾皋十咏·先陇松屏
作者：顾书绅
朝代：清

峥嵘气象旧幽宫，冈陇回环老树中。隔岸松屏更奇谷，晚寒苍翠夕阳红。百年遗泽宛如新，庭桂双株冠等伦。风送异香闻十里，石栏珍重奉清尘。执中授受式如金，申命人心与道心。择得名言更亲切，兢兢慄慄凛渊深。学术纷纭似猬毛，是非真伪析秋毫。伟哉孟氏承三圣，小辫詹詹敢惮劳。弱蔓柔条野色新，托根老桧几秋春。花开烂漫垂如锦，招得村村拾翠人。古槐蟠踞似龙骄，屈曲离奇绿意饶。旅客何须问前路，浓阴斜荫义庄桥。丹黄高阁谨门扃，上是文魁下照星。知否传家有衣钵，籯金不胜一遗经。溪行曲曲似桃源，石堰横波水涨痕。问到前津渔步渡，从知好景杏花村。旧碑苔蚀卧荒园，半委泥涂半仅存。尚义风流敢云泯，复庄千亩试重论。路经百里入山隈，几度江潮到地来。知是巍科有佳兆，源头活水若为催。
登竹山
作者：顾书绅
朝代：清

行到山穷处，山穷兴未穷。路经溪涧远，桥转石岩通。天趣登临外，湖光览望中。先贤纪游迹，到此一心同。
九日同人惠山登高归舟游作
作者：顾乾
朝代：清

四时佳景重阳最，千古登临我辈同。缥缈长绳难系日，飕飗破帽不禁风。羞从白首过吟社，满载黄花上钓篷。新茗烹来雨前绿，萧萧两岸醉丹枫。
积书岩下小憩三首
作者：顾乾
朝代：清

积德百年兴礼乐，积书万卷拜蒸尝。我来半日苍岩下，山鸟衔花当瓣香。金莲池水起微波，士女年年桥上过。记得鲈塘秋雨歇，看人来往数青蓑。岩石苔封蝌蚪文，秦皇坞外未曾焚。若教世世常能读，何处青山不出云。
积书岩下小憩三首·其一
作者：顾乾
朝代：清

积德百年兴礼乐，积书万卷拜蒸尝。我来半日苍岩下，山鸟衔花当瓣香。
积书岩下小憩三首·其三
作者：顾乾
朝代：清

岩石苔封蝌蚪文，秦皇坞外未曾焚。若教世世常能读，何处青山不出云。
积书岩下小憩三首·其二
作者：顾乾
朝代：清

金莲池水起微波，士女年年桥上过。记得鲈塘秋雨歇，看人来往数青蓑。
京口晓望
作者：顾于观
朝代：清

万户沈苍霭，鸣鸡出翠微。江声自流转，秋色静依稀。海日千峰出，吴船一棹飞。东南形胜地，萧爽有余晖。
北极阁
作者：顾于观
朝代：清

钟陵积秀邈霏微，北极台高山四围。树底人家苍翠合，云间楼阁乱红飞。湖烟北望迷春草，江势西来卷夕晖。下去玉阶承辇处，牧儿横笛打牛归。
婺州试院后有宋皇子魏王节度使碑院故节度使第
作者：顾于观
朝代：清

立傍残阳看古碑，双松殿角隐蛟螭。河山一去成千古，笙鹤重来是几时。复道云深迷客屐，丛篁春尽老孙枝。浮图空外闻铃语，琐院庭闲月上迟。
长桥
作者：顾于观
朝代：清

长桥跨通川，明星动川底。风吹桥上人，云随衣带起。
九月十五月下作
作者：顾云阶
朝代：清

明月今又来，延月山窗开。暗室如白昼，清辉洗尘埃。篱落空庭影，亭亭松与梅。挥毫染素翰，一字倾一杯。昔人秉烛游，岂欲登蓬莱。蓬莱在方寸，洒扫上琼台。
冬祭五世祖洞阳公祠
作者：顾云阶
朝代：清

严霜被众草，寒雨明松筠。入庙肃冠带，祖德垂千春。后裔怀骏烈，岁暮修明禋。玉帛与豆笾，杂然来并陈。奠毕幸神贶，秩秩序天伦。源清流自洁，佑启我后人。荒祠乔木古，前朝流水新。九龙横几席，石骨冰辚辚。
李相读书堂
作者：顾仁垣
朝代：清

历山草堂最深处，长史题诗久仙去。南峰衲子营精庐，杖履经过重游寓。公垂遗迹留山隈，数卷长依佛火开。栖迟颇自爱岩壑，憔悴岂即期公台。浮沈幕下名逾重，政府倾危相遘弄。频遭迁徙忘恩仇，岭海江州均一梦。沙堤筑就近悬车，追忆前游愿遂初。何日重寻石泉寺，妙香灯影读残书。
赠僧依山联
作者：顾仁舫
朝代：清
体裁：联

野言山貌豪门客；秘计阴谋退院僧。
送小范侄之任澄江
作者：顾仔
朝代：清

垂老倍惜别，送汝仍远吏。他日重归来，知我复相迟。临岐意何限，珍重语一二。黾勉答君恩，清勤莅民事。持此二者足，以外非较计。古人有格言，俟命在居易。
冬菊和唐竹虚韵
作者：顾仙根
朝代：清

映月非秋影，晚香直至今。人情仍旧向，篱落故相亲。入目似余傲，此君无是心。摧残霜又雪，根底得春深。
南屏
作者：顾仙根
朝代：清

摩天石为屏，结构因嵚崎。绿树各争长，山高树亦随。入门不数武，积阴凉阶墀。缘径登愈高，俯楼眺且危。苍苔隐古迹，涑水留遗姿。空际鸾凤翔，手摩心仪之。丹崖不可见，琴台犹有基。湖光忽掩映，天风吹纷披。寻幽贵奥窍，固不厌险巇。牵衣陟绝顶，最下那敢窥。少立喘稍息，挥汗神未夷。涧底见茅屋，四面流清漪。林深日易昏，安得久留兹。一步一回顾，暮霭滋漫瀰。终日一园闭，万壑千岩奇。
晚步偶然作
作者：顾仙根
朝代：清

既饱忽自得，不觉心神舒。举目皆可爱，举步皆自如。何以一日内，或戚又或愉。戚时怒所触，愉时喜有余。愉戚本无端，在我不可诬。何况我与人，安得不相殊。但于此理得，人我无龃龉。出门有大道，新月盈通衢。与人共往来，忘我为羁孤。
水乐洞
作者：顾仙根
朝代：清

入洞畏仰视，峭石高于头。暗步蹑滑径，晴昼忽夜幽。石空泉愈响，澎湃水四流。我友发狂兴，大笑声不休。手掬一勺水，为我澄双眸。洞外方畏暑，洞内疑清秋。垣倾乱草荒，披拂登层丘。石上更有池，天巧非人锼。贾氏曾构园，盛事遗灵羞。造化本无心，安用区薰莸。我自出奇幻，人自恣冥搜。
游宏济寺
作者：顾仙根
朝代：清

下山履平陆，山转寺门静。屋上石势险，屋里人心正。佛镫常不灭，僧容不离病。前山与后山，登楼江光映。何必入深山，山深得真性。
秋柳和云涧韵
作者：顾仙根
朝代：清

青春泽亦久，弱质岂堪任。顿觉形俱减，何曾秋已深。影摇既竭力，丝系不枯心。谁惜芳时叶，纷飞散满林。
郡馆作
作者：顾仙根
朝代：清

我行复至郡，舍馆临官市。市言虽杂乱，亦复有至理。诤词何纷纷，半是村农子。懦拙易成忿，忿息讼方始。云从去岁来，日日向城里。良田半已典，岂不思秉耒。今春多夜雨，农事家家起。未得见长官，胥吏来无已。
史梦兰继室田太夫人九十大寿
作者：顾仲康
朝代：清
体裁：联

福禄欢喜，长生无极；仁慈笃厚，获寿保年。
挽张之洞联
作者：顾信成
朝代：清
体裁：联

奏议数万言，千古文章大手笔；驰驱四十载，三朝宏济老臣心。
念奴娇·题逸仙宋夫人瑶台宴杂剧
作者：顾信芳
朝代：清

书空咄咄，向吟窗谱就，霓裳新阕。一点雄心消不尽，化作彩云千叠。滴粉搓酥，描香绘影，长吉心头血。步虚声里，泠泠似有仙骨。应是秋颖花生，墨池香润，照彻瑶台雪。放眼乾坤供一醉，醉把唾壶敲缺。鬼也揶揄，天乎懵懂，此意凭谁说。倚歌而和，欲将长笛吹裂。
捣练子
作者：顾信芳
朝代：清

云漠漠，水溅溅。短棹夷犹破晓烟。疏柳断桥迷翠霭，一川风雨暮秋天。
水龙吟·怀雪香季妹
作者：顾信芳
朝代：清

瘦红庭院销魂，离心恰比梅心苦。无穷山色，无情杜宇，催人归去。前度分携，今番别恨。鬓霜千缕。更那堪、一抹裙腰芳草，又还认，来时路。依稀雁行联袂，忆曾向，啸台同步。篱外吹香，帘边伴影，素蟾初吐。何事多情，和天也妒，竟成睽阻。这相思、何日重来花底，对伊家诉。
浣溪沙
作者：顾信芳
朝代：清

一树清阴倚粉墙。雨馀小院淡斜阳。笛声掩抑似回肠。蟾影穿帘千点雪，玉魂和梦一丝香。残灯欲灺更凄凉。
浣溪沙
作者：顾信芳
朝代：清

一雁横飞万里秋。西风人倚木兰舟。萧萧南浦碧云稠。肠是有情牵别恨，心因无蒂殢离愁。夕阳影里凭危楼。
浣溪沙
作者：顾信芳
朝代：清

凤髻梳成整翠钿。珊珊玉骨自生怜。未灰心事鹊炉烟。粉蝶带香迷晓雾，冰蚕萦茧怯春寒。惜花人老落花天。
浣溪沙
作者：顾信芳
朝代：清

嫩绿新红映碧池。纤纤弱柳斗腰肢。一枝和恨寄相思。微雨燕归春寂寂，暖香花睡日迟迟。小楼人懒似游丝。
浣溪沙
作者：顾信芳
朝代：清

柳色销魂草带烟。点溪荷叶小如钱。画梁双燕舞翩翩。梦里好花空自惜，愁中春色若为怜。病馀无奈困人天。
清平乐·九日忆汉求弟
作者：顾信芳
朝代：清

一天秋瞑。人倚西风冷。愁折茱萸欹鬓影。数遍鳞鸿归信。是谁点缀秋光。陶篱菊吐新黄。料是登高游子，魂销客里重阳。
点绛唇
作者：顾信芳
朝代：清

天淡云闲，雨馀芳草平如剪。柳腰低软。春色和烟远。斜日西楼，人倚东风倦。莺声懒。一庭花片。绿满香痕浅。
点绛唇
作者：顾信芳
朝代：清

雨过晴窗，参差花影和帘捲。袖罗寒浅。独立闲庭晚。新雁横空，天写秋云怨。斜阳岸。乱愁千点。落叶西风满。
菩萨蛮
作者：顾信芳
朝代：清

春云剪剪春烟薄。春归无计留春著。独立小桥风。飞花满袖红。鳞鸿乡信断。离梦天涯远。芳草绿罗裙。雨痕和泪痕。
菩萨蛮
作者：顾信芳
朝代：清

秋声飒飒惊秋睡。凄凉玉骨空憔悴。金鸭暖沉烟。晚妆匀翠钿。隔篱黄菊绽。花与人俱淡。风雨又重阳。画楼愁断肠。
秋夜雨宿方文宇斋头有怀双丸弟象山
作者：顾允耀
朝代：清

云拖冥色上孤城，卧听空阶漏四更。何似连床听夜雨，相将疏竹助秋声。窥人饥鼠惊还堕，伴榻残灯耿未明。言念伊人隔江水，萧萧落叶纸窗鸣。
挽曾纪泽联
作者：顾元
朝代：清
体裁：联

惟公艺事擅丹青，每从退食余闲，勉学虎头传粉本；有子联盟同臭味，所冀遗书卒读，谋承燕翼振名门。
一剪梅·梅
作者：顾光旭
朝代：清
体裁：词

春到南枝澹欲无。老树花疏，老屋风疏。数行泉石是吾庐，高绝倪迂，清绝林逋。月落参横冷绮疏。残雪村孤，残梦人孤。断桥流水响琼琚，艳绝罗敷，淡绝麻姑。
一络索·送揖峰南归
作者：顾光旭
朝代：清
体裁：词

又是疏钟落照。送君归棹。骊歌齐唱阑时多，半说江南好。长是春来草草。更添离抱。几番风信到樱桃，刚一夜、开齐了。
一萼红·陶四比部寓斋咏海棠
作者：顾光旭
朝代：清
体裁：词

绿沉沉。倚珠帘十二，蝶梦护轻阴。名士无多，美人不再，芳树啼上春禽。更何处、香霏绮阁，只一番、浓睡怯寒衾。桃李漫山，嫣然一笑，雾縠云襟。应恨杜陵无句，算石湖能赋，玉局曾吟。舞罢添娇，酒消留艳，清泪弹到更深。又斜隔、银灯微月，悄无人、移影荡柔心。最是相思万种，弄玉风林。
中卫道中口占
作者：顾光旭
朝代：清

嶂叠峰攒未可攀，清时犹戍胜金关。唐宗宋代干戈里，此地何人饱看山。叱叱柴车黄犊轻，阴阴白屋爨烟生。谁知今日云中守，却听江南打麦声。
中卫道中口占·其一
作者：顾光旭
朝代：清

嶂叠峰攒未可攀，清时犹戍胜金关。唐宗宋代干戈里，此地何人饱看山。
中卫道中口占·其二
作者：顾光旭
朝代：清

叱叱柴车黄犊轻，阴阴白屋爨烟生。谁知今日云中守，却听江南打麦声。
临江仙·句容道上梅花
作者：顾光旭
朝代：清
体裁：词

门外马嘶霜满地，板桥人去匆匆。酒醒江店驿楼空。春帆风向背，残角水西东。行尽江南都是梦，薄云微雪和风。冷香吹上一枝筇。缟衣人不见，天远数声钟。
临江仙·题钱五震阳同年小照
作者：顾光旭
朝代：清
体裁：词

依约芦帘纸。萧闲蟹簖鱼矶。拖条竹杖过前溪。青帘摇细柳，红雨溅春衣。竹外三间平屋，花时几曲平堤。吴侬酒债记桥西。野塘呼渡晚，明月踏沙归。
书生
作者：顾光旭
朝代：清

书生岂必便鞍马，上将何妨解佩刀。汉高犒师忧灞上，屈瑕举趾狃蒲骚。千金裘敝吾将老，两石弓开客自豪。擒纵应须筹策定，莫烦西顾圣心劳。
五原
作者：顾光旭
朝代：清

霜落五原树，边城朔吹哀。乱泉随地出，孤鸟向人来。汉节萧关道，唐宗灵武台。山川自莽苍，立马一徘徊。
人月圆·忆邓尉梅花
作者：顾光旭
朝代：清
体裁：词

扁舟吹笛枫桥去，吹过酒人家。推篷看雪，支筇看月，唱入烟霞。此间人语，不栽兰菊，不种桑麻。石桥无路，茫茫香海，淡淡生涯。
人月圆·花影
作者：顾光旭
朝代：清
体裁：词

分明欲折终难折，留待夜深看。绣帘轻飏，玉阶频埽，只在阑干。绿窗停午，薄云摇曳，风骨珊珊。休教月落，生憎雨暗，相守灯残。
八声甘州·寄星五兄泸溪
作者：顾光旭
朝代：清
体裁：词

带蛮烟几点倚孤城，遥接夜郎西。傍伏波故迭，春风调鹤，夜月听鸡。小邑乍闻弦诵，佳政到锄犁。底事衡阳雁，回雁峰迷。二酉山空人去，问石床万卷，近属泸溪。料讼庭无事，白雪照青藜。怕曾经、楚魂骚怨，送沅湘、落日又猿啼。伤迟暮、江蓠江芷，芳草萋萋。
十六字令·早秋
作者：顾光旭
朝代：清
体裁：词

听。何似檐前作雨声。开帘看，落叶打疏棂。
华严中顶
作者：顾光旭
朝代：清

五步一留连，十步一错愕。及来造兹顶，聊憩华严阁。下俯群岭趋，岭翠纷上薄。阑干凌万仞，石海波浪作。波远天四空，骋望极寥廓。水画嘉阳田，云抹成都郭。晴霞亘如练，千里气参错。顾兹本非顶，虚中无倚著。乃知大峨心，万象此开拓。
南乡子·花光
作者：顾光旭
朝代：清
体裁：词

烟霁露华新。浅叶微烘淡沲春。半卷珠帘，刚泼眼轻匀。散八文窗作砚云。奕奕与传真。艳入香痕透粉痕。恰好画眉，青未了平分。剪取朝霞写洛神。
南歌子·戏赠王燮公
作者：顾光旭
朝代：清
体裁：词

乌桕门前树，鸳鸯水上家。小姑居处带残霞。待得郎归开尽、碧桃花。杨叶侵鱼浪，莼丝上桨牙。一重帘隔是天涯。赢得满襟明月、好风斜。
南歌子·落花
作者：顾光旭
朝代：清
体裁：词

带雨飘残梦，分烟剪乱愁。啼莺飞去更回头。又是百般言语、下红楼。寂寂飞香径，霏霏逐御沟。可怜风雨白苹洲。刚到回波聚处、却分流。
南歌子·过扬州
作者：顾光旭
朝代：清
体裁：词

新月初三夜，春风廿四桥。珠帘十里柳千条。趁得一江飞絮、上兰桡。海燕飞金屋，江梅怨玉箫。罟师收网带馀潮。依旧青山隐隐、水迢迢。
嘉州舟行至渝
作者：顾光旭
朝代：清

纤月上青衣，迢迢春水肥。如何万里道，不借一帆归。夜静鱼龙卧，沙平雁惊飞。半江星斗外，疑是旧渔矶。
四字令·独游草堂寺有感
作者：顾光旭
朝代：清
体裁：词

松梢鹤巢。僧寮月高。飞空何处惊涛。看长桥斩蛟。江皋路遥。鱼跳浪飘。归来净洗诗飘。读离骚大招。
国香慢·书纫秋小传后为王味隒观察赋
作者：顾光旭
朝代：清
体裁：词

神女珠还。甚一春梦雨，玉佩珊珊。应从画图重省，月冷萧关。赋罢高唐何处，片云杳、不是巫山。长斋依绣佛，蕙带飘零，纸帐清寒。青青河畔草，记金枝翠羽，飞度皋兰。返魂归踽，暮雨又洒旌竿。渺渺烟空四远，第四弦、凄绝谁弹。相思了无益，明月胥江，柔橹双环。
国香慢·恂叔寓馆故杨升庵别宅也新筑书室姿曰升庵借护国寺后院隙地为之有花果树百馀本樱桃花先放招陪白华学使同赋长短句
作者：顾光旭
朝代：清
体裁：词

古木升庵。乍绕亭接叶，借径同龛。翻凝梦中重见，小玉娇憨。半带春酲犹嫩，绿云髻、杏子单衫。花砖摘花后，恼煞微之，写尽香奁。一枝千万朵，任驱禽上树，放月钩帘。两行红粉，消受妙相庄严。那得风流踰此，准待他、崖蜜能甜。清尊动诗影，几日华林，万颗莺含。
埽花游·柏枝
作者：顾光旭
朝代：清
体裁：词

参天溜雨，记黛色霜皮，閟宫深窈。庭荒树老。想骑鲸欲去，乱云如埽。可惜苍枝，不满清风一啸。喜春早。共小结寒盟，横幅题照。香叶青未了。问老凤双槱，不离琼鸟。海天乍晓。待仙翁洗眼，露珠多少。此际高擎，着手烟霏翠绕。赤松杳。看蓬山、万年枝好。
夕次郫县和画壮
作者：顾光旭
朝代：清

万马今归凯，前宵雨洗兵。花开石犀浦，月上杜鹃城。飞盖村笳动，疏林骑火明。艰难经五载，郫酒为君倾。
夜发井陉
作者：顾光旭
朝代：清

北斗错落南斗横，出门骑马鸡初鸣。残月倒衔太行尾，朔风忽作胡笳声。我行西出井陉口，气酣拔剑凌幽并。东方半明犹未明，仰见废垒高峥嵘。英雄成败讵足论，韩信去后休谈兵。上倚巉岩下深泽，背水之战非上策。左车奇计果见用，十万雄师竟谁惜。古今形势未必同，俯仰沧桑已陈迹。攒青叠翠一千尺，山鸟山花送行客。黄云黯黯寒压关，涧道阴阴水激石。水溅溅，石齿齿，颇牧何人思将士？挂刀夜起行朔方，功成竭帝明光里。
婆罗门令·舟行寄鲍若洲
作者：顾光旭
朝代：清
体裁：词

夜来认、是江南岸。朝来认、不是江南岸。却又东风，吹过雨、莺花乱。风过也，流水无人管。蒲帆织，乡思澹。柳花深、沙外鸥相唤。殷勤劝客停双桨，只一望、是山远天远。草堂回首，猿鹤交怨。芳草绵绵，不断射鸭春江暖。满地芦芽短。
宿伏虎寺
作者：顾光旭
朝代：清

山僧伏虎后，无虎亦无僧。古雪看人迹，明星是佛镫。乌呼千涧月，猿啸万年藤。一榻峨峰下，心知最上乘。
尤袤祠联
作者：顾光旭
朝代：清
体裁：联

依然锡麓书堂，南渡文章，上跨萧杨范陆；允矣龟山道脉，东林弦诵，同源濂洛关闽。
忆江南
作者：顾光旭
朝代：清
体裁：词

江南好，第一数红桥。两桨船头瓜步雨，七弦琴上广陵涛。邀客坐吹箫。
忆江南·其一
作者：顾光旭
朝代：清
体裁：词

江南好，看煞九龙山。四五尺深溪水渌，两三峰外白云闲。点点露烟鬟。
忆江南·其七
作者：顾光旭
朝代：清
体裁：词

江南好，溪路夹烟丛。五里春塘山色里，数家菉竹鸟声中。吹面落花风。
忆江南·其三
作者：顾光旭
朝代：清
体裁：词

江南好，结社碧山秋。寺寺钟声风满院，枝枝花影月当楼。门对白苹洲。
忆江南·其九
作者：顾光旭
朝代：清
体裁：词

江南好，何必忆莼鲈。湖水入城鱼上市，竹林开径笋登厨。风味过江无。
忆江南·其二
作者：顾光旭
朝代：清
体裁：词

江南好，处处有泉声。半榻诗禅凉雨夕，一帘茶梦午风晴。幽草上阶生。
忆江南·其五
作者：顾光旭
朝代：清
体裁：词

江南好，半亩二泉居。林下叶声游子屐，镜中风影美人裾。秋水出芙蕖。
忆江南·其八
作者：顾光旭
朝代：清
体裁：词

江南好，山态媚清涟。屐齿溅红呼野渡，橹声摇绿上湖田。只在鹭鸶边。
忆江南·其六
作者：顾光旭
朝代：清
体裁：词

江南好，芳意散林园。夜月红梨香径曲，秋风白藕浪花圆。人倚木兰船。
忆江南·其十
作者：顾光旭
朝代：清
体裁：词

江南好，烟树五湖东。西子偶然从范蠡，孟光端合嫁梁鸿。山色有无中。
忆江南·其十一
作者：顾光旭
朝代：清
体裁：词

江南好，朝日澹湖心。迤逦诸山深浅色，后先十老短长吟。飞鸟去来兮。
忆江南·其十三
作者：顾光旭
朝代：清
体裁：词

江南好，江月照人醒。几处落花渔舍笛，一湾疏柳酒家灯。古岸雁支更。
忆江南·其十二
作者：顾光旭
朝代：清
体裁：词

江南好，小渲似荆关。画里霏霏犁外雨，吟边澹澹屋前山。松石好容颜。
忆江南·其十五
作者：顾光旭
朝代：清
体裁：词

江南好，吟望碧云低。但是花边蝴蝶住，更无人处鹧鸪啼。流水客东西。
忆江南·其十四
作者：顾光旭
朝代：清
体裁：词

江南好，佳处数应难。万顷玻瓈秋雨白，四围金碧日光寒。高阁揭帘看。
忆江南·其四
作者：顾光旭
朝代：清
体裁：词

江南好，行乐未蹉跎。绣嶂街前天似水，香花桥畔月如梭。山色上楼多。
忠州禹庙
作者：顾光旭
朝代：清

涂山万古郁苕峣，禹庙临江更系桡。殿上鼓钟三峡动，夜来风雨百灵朝。天开黑水澄秋霁，云起黄龙卷暮潮。自锡玄圭崇黻冕，空岩竹柏和《萧韶》。
念奴娇·吴门怀古
作者：顾光旭
朝代：清
体裁：词

吴波荡桨，点春空海涌，山青云埽。残霸销馀湖水白，让与词人吟眺。市上箫声，池边剑影，鹿过眠芳草。馆娃烟冷，旧时明月来照。谁唱一曲栖乌，良深如此，又金壶催晓。范蠡舟中西子梦，梦落锦帆风峭。名士无多，美人何处，啼得宫莺老。要离冢畔，有人蓑笠垂钓。
念奴娇·次韵杨笠咏梅
作者：顾光旭
朝代：清
体裁：词

旧时梦醒，记孤筇曾上，断崖千尺。雪卧苔根苍径掩，老屋空山点易。冷月无痕，疏风易响，时有樵人谜。江南天远，挂帆何处吟客。此际流水柴门，寒烟古寺，竹外欹松柏。枝北枝南春正浅，城上角清霜白。瘦绝怜渠，澹应知我，横影眠溪石。夜阑歌罢，一声遥起村笛。
念奴娇·雁字
作者：顾光旭
朝代：清
体裁：词

关山凄冷，向长空题作，一篇秋赋。梦笔江淹传别恨，揽入断云残雨。界破三行，惊回数点，写不成离句。模糊心事，西南吹下南浦。频看似整还斜，似疏还密，似断还回互。野鹜家鸡都不是，别有回文机杼。旅舍灯昏，闲门月暗，化作相思谱。相思无益，墨痕飘洒何处。
念奴娇·题邹补山蕉绿草堂图
作者：顾光旭
朝代：清
体裁：词

澄澄凉意，散庭阴遮得，一天无暑。闲贮半房秋水色，还逗数声疏雨。书幌清馀，琴丝响寂，月澹侵衣露。虚堂人静，墨光斜展怀素。应见帘影流云，苔痕漏日，缺处风花度。自是曦皇高枕地，谁共夷僧今古。银汉深青，玉壶空碧，容我修箫谱。梦清心远，压阑阴转亭午。
念奴娇·题阮二紫坪寒溪访友图别后却寄
作者：顾光旭
朝代：清
体裁：词

听潮听雨，又支筇去踏，闲门苍雪。木落淮南丛桂冷，剩有疏林红叶。斜径通樵，断矶移钓，归梦鸥波阔。苍茫何限，酒醒天远为别。遥念一舸经过，长桥寂寞，好客多乘月。惆怅剡溪为不见，江上数峰明灭。白眼看云，青袍藉草，心事惊华发。迟昔清兴，雁书芦渚中说。
惜秋华·张松坪审斋咏雁来红同萚石心斋用吴梦窗韵
作者：顾光旭
朝代：清
体裁：词

不是花枝，似枫林、落叶萧斋闻雁。老尽少年，题诗又惊秋晚。疏帘不隔西风，看满地残霞自卷。红浅。正随阳、欲下斜光一线。暝色闭深苑。渐高城砧杵，动小楼刀剪。寒更艳、怕衬入，碧天云断。停琴目送南飞，倚醉颜、彩笺重展。回劝。待移樽、蓼汀莎岸。
摊破浣溪纱·七夕
作者：顾光旭
朝代：清
体裁：词

似水柔情泻绿波。隔云幽思落明河。惊起井梧凉露影，鹊飞过。楼上花枝斜倚枕，镫前风影小停梭。二十五声秋点碎，听残荷。
摸鱼儿·寄题平山堂
作者：顾光旭
朝代：清
体裁：词

蜀罔平山，栏槛依然，太守台榭。挥毫万字文章伯，剩有此堂风雅。人代谢。君不见、一帘山色江南借，月明满把。唤独鹤横天，凉蝉啸树掌中泻。堂中额，昔有金陵隐者。八分大字书写。朅来飞阁连云起，绣户绮窗交射。浮玉斝。须信道、翁之乐者山林也。衣绦蕴藉。想小队缘堤，轻装出郭，柔橹健于马。
摸鱼儿·甲午六月廿二日同恂叔观察游锦城南门武侯祠绕廊一水遍植荷花板屋数椽颜曰圆通境恂叔命予易之遂为题藕船二字于额同赋此解
作者：顾光旭
朝代：清
体裁：词

偶然来、水廊风槛，圆通境里逃暑。閟宫碧草青青在，一霎红香如雨。花欲语。似说道、半潭秋水无今古。留君且住。看殿角明霞，镜中凉影，乘兴放船去。昌黎句，十丈花开玉女。道人净埽天宇。吾书未必能胜此，取义断阊应许。投笔处。想鱼水、当年诸葛刘先主。烟钟几杵。又翠盖翻云，青房弄月，芳草锦亭暮。
摸鱼儿·题朱十二画庄秋泉图
作者：顾光旭
朝代：清
体裁：词

碧泠泠、山空石溜，坐来六月忘暑。夜堂素壁生虚白，怪底江山烟雾。高士去。梦不到、听秋轩里听秋雨。疏林断墅。想漱石溅枕，流■■■，独鹤唳空宇。西江句，最是匡庐瀑布。怜君旧日唫处。飞流直下三千尺，溅作满衣凉露。开绢素。令我忆、春山涧外诛茅住。砌蛩暗语。待扫叶林间，烹茶石畔，洗足闭岩户。
暗香·菊香
作者：顾光旭
朝代：清
体裁：词

凉天酒薄。记短筇访隐，篱根孤酌。三径就荒，松色苍寒桂花落。清气拂衣冉冉，正深掩、秋云池阁。问此中、真意难言，欲辨已忘却。澹泊。静中觉。叹旧雨不来，幽兴非昨。客无所托。瘦梗飘萧化为鹤。遍罗含宅里，总一字、铅华难着。想老圃、归去也，寤歌独乐。
暗香·题张五松坪编修荷静纳凉时小照
作者：顾光旭
朝代：清
体裁：词

绿云空阔。看嫩凉送过，青萍之末。半倚曲阑，唤起盈盈与他说。冷落明珠翠羽，浑不管、人间炎热。只颌略、几处清歌，二十四桥月。鱼没。浪痕迭。正浣女背花，兰桨初拨。冰肌玉骨。似怅红衣镜中脱。张绪年来瘦损，况高柳、疏蝉时节。又一笛、风定也，数声雨歇。
柳梢青
作者：顾光旭
朝代：清
体裁：词

若有人兮，琼瑶为佩，冰雪其容。明月湾南，发杨巷北，红杏墙东。如今梦去无踪。便醒也、依然梦中。树树秋声，山山斜照，雁雁西风。
次韵王观察望雪山
作者：顾光旭
朝代：清

祁连山上千年雪，兵气销时玉色新。落日单于收战马，西风汉使议和亲。试吹羌笛头应白，欲寄寒衣信未真。争羡边庭班定远，归来万里送车辚。
水龙吟·寒夜集芄原用拙斋咏玻璃灯
作者：顾光旭
朝代：清
体裁：词

夜窗明月飞来，薄云一片银屏暖。无痕有谜，水空冰净，香温玉软。镜里摇红，壶中澹碧，交光零乱。看阆风高极，乘槎欲渡，浑未觉、蓬山远。曾记西京清宴。望仙灵、九光恒满。苍凉莫问，冰蛾朱户，放萤别苑。锦地铺春，铜盘滴泪，频题斑管。只醉魂、和梦揽之盈掬，怕兰宵短。
水龙吟·香橼同心斋赋
作者：顾光旭
朝代：清
体裁：词

嫩黄着树团团，露华仨结霜痕绉。何来此种，西风落宝，故家园囿。向日摩桫，摘星供养，芬芳盈手。正新醅初熟，珍珠滴沥，浮雪片、判教剖。何似丹青橘柚。试评量、品题先后。灵根自别，方书记取，浆酸肉厚。拂试乌皮，茶温石鼎，香清金兽。细看来、应是仙家异果，为先生寿。
江城子·邹小山宗伯座主招饮菊前即和原韵
作者：顾光旭
朝代：清
体裁：词

明灯迭鼓饮交酬。缀香球点清幽。西风剪剪，剪取画屏秋。人似黄花花似鹤，帘不倦，共遨游。醉中身世一浮沤。李膺舟谢公楼。林泉洵美，烟澹雨初收。远雁数声南去也，独立月当头。
沁园春
作者：顾光旭
朝代：清
体裁：词

归去来兮，岂不怀归，江山秀灵。看瓜步洲空，遥从帆转，石城风利，怒与潮争。八口之家一般已，渡海鸟于人信有情。扬舲也，又柁楼晚饭，天远云生。旧游渚烟横只，指点南朝在画屏。正客吊齐梁，苔花狼籍，人如王谢，梁燕丁宁。笛步移舟草堂开，径更有、云深踽未经。君行矣，倩一杯酹月，千首诗成。
沁园春·王麓台司农富春秋色卷为励文恭作也癸未秋客携入市燕售者予典裘得之萚石心斋心馀各为题诗余赋此解仍用前韵
作者：顾光旭
朝代：清
体裁：词

莽莽苍苍，此画此诗，于何乞灵。看树色分山，奔崖忽断，涛声拍岸，过峡犹争。尘海惊心，江光照眼，富贵当年别有情。沉吟久，问卧游何处，惆怅狂生。故家卷轴纵横。刚剩得、严陵一翠屏。笑我欲从之，虚空吊诡，叟何为此，元默撄宁。枫老全丹，橘荒犹绿，净埽苍云读道经。林深窈，只笔痕墨沈，数载才成。
沁园春·自题诫泉图
作者：顾光旭
朝代：清
体裁：词

奈汝痴何，自号虎头，葛衣鼓琴。漫携将团月，青山南岸，坐来方夜，黄叶秋林。我爱倪迂，子非陆羽，茶梦飘零閟■深。二人者，白云俱去，陈迹难寻。顾余兀坐披襟。笑别去、家山又至今。但某邱某水，童时游钓，非丝非竹，竟日登临。十亩将芜，一瓢独往，闲听春禽报好音。筠垆外，有流泉虩，古木森森。
沁园春·集萚石諯即席赋糟蟹
作者：顾光旭
朝代：清
体裁：词

不羽不鳞，又不独醒，糟邱是萤。记明月秋江，笼镫沙岸，西风折苇，中酒旗亭。澹泊相遭酸咸这，外色黝而青未解醒。凭谁问，更几经酝酿，透体离明。堆盘尚觉峥嵘，看深染殷红十二。星恁白玉无，肠还耽曲，檗黄金有，骨旋配姜。橙稼馀甘江湖故，态横压、昆仑夜洗兵。安排了，听槽床响寂，已入琴声。
浪淘沙·花气
作者：顾光旭
朝代：清
体裁：词

侵晓揭帘衣。细挹芳菲。露浓烟重绿初肥。庭院深深人醉也，别样清微。漫惹蝶双飞。小产东西。焙茶风细药阑低。清簟沉沉阴卓午，香烬金猊。
浪淘沙·闻杨訚发抵家后纳姬有感
作者：顾光旭
朝代：清
体裁：词

风雪短长亭。人去江程。已拚两桨打潮平。一夕莫愁湖上过，杨柳青青。烟雨小鳌泾。人住云屏。一番闲醉一番醒。抖擞半身明月影，自拍秦筝。
清平乐·丁亥冬梦中作小词云选树听莺晓久欲成之而未也戊子三月出都偶拈小令续之以志予感
作者：顾光旭
朝代：清
体裁：词

省中啼鸟。选树听莺晓。几点雨声风又峭。花落御沟多少。五更骑马西行。春明一梦初醒。剩有两行官柳，江南塞北青青。
满庭芳·山桃
作者：顾光旭
朝代：清
体裁：词

小雨娇寒，嫩晴弄晚，芳意还媚轻阴。刘郎前度，携手万花林。不记仙源细路，刚记得、霞重岚深。环佩响人间，流水消息断青禽。重寻。行乐处，只馀纨扇，犹认红襟。想去年人面，蓦地沉吟。闲了春风笔砚，浑不管、蝶抱蜂红。如雨柳边，竹外打桨过湖心。
满江红·得华衣文扬州来札
作者：顾光旭
朝代：清
体裁：词

系马红桥，正愁里、啼鹃啼鴂。休眺雷塘一带，落花如雪。红豆飘残东阁雨，青衫吟遍扬州月。问旧游燕子，尽能知还能说。参军赋，潮痕没。樊川梦，芳华歇。叹芜城寂寞，暮云千迭。旧雨山中生桂树，新词江上迎桃叶。甚一天枫，相作霜声，空伤别。
满江红·送表侄薛体仁南归
作者：顾光旭
朝代：清
体裁：词

策蹇邮亭，盻一线、江南归路。通潞畔、垂杨老矣，者番重数。红壁旧题山店月，青山故国江楼雨。正酒醒、萧寺雁来时，逢君去。五斗米，五柳树。一斗粟，一尺布。看庭阶兰玉，高曾矩薙。有梦多应迷蛱蝶，无言翻自憎鹦鹉。送少文、破浪乘长风，津头鼓。
满江红·集升庵梨花下得云字
作者：顾光旭
朝代：清
体裁：词

白雪天春，只一望、都是碎云。江南路、近来忘了，醉月纷纷。何必美人皆缟素，却教吟客洽簪裙。看娥眉、淡埽入帘来，刚夜分。霓裳曲，环佩闻。似初沐，又浓熏。正黄昏庭院，香气氤氲。清有馀时思白传，澹无痕处笑文君。向画中、鹁鸽问边鸾，人半醺。